hotchpotch/miracl-hf-unified huggingface dataset:
মোহাম্মদ আঘা জেলা
মোহাম্মদ আঘা জেলা (পশতু: د محمد اغه ولسوالی; দারি: ولسوالی محمد آغا) আফগানিস্তানের লগার প্রদেশের একটি জেলা। এটি কাবুল প্রদেশের দক্ষিণে অবস্থিত। জেলাটির রাজধানী শহরের নাম হচ্ছে মোহাম্মদ আঘা।
মোহাম্মদ আঘা জেলা লগার প্রদেশের উত্তর অংশে অবস্থিত, কাবুল শহর থেকে প্রায় ৩৫ কিলোমিটার দূরে বা প্রায় এক ঘন্টার পথ, যেটি ১৮৮ মিটার উচ্চতায় অবস্থান করছে। জেলাটি ১৭টি ভাগে বিভক্ত (জারঘুন শর, দেহ নও, মোঘল খাইল, কালা শেখাক, কালা আহমদ জাই, মোহাম্মদ আঘা, কোতুবখেল, গোমারান, সাফদ সাঙ্গ, আব্বাজাক, সুরুখ আবাদ, দেওয়ালক, সুরখাব, বার্গ, আবপারান, দস্তক ও কারেজ), 8 টি প্রধান গ্রাম এবং ১৫ টি উপ-গ্রাম রয়েছে।
২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ১০১,০০০ জন এর মত। যার মধ্যে জাতিগত পশতুন সম্প্রদায়ের প্রায় ৬০% এবং অবশিষ্ট ৪০% তাজিক সম্প্রদায়ের লোকজনের বসবাস।
পোল-ই আলম জেলা
পোল-ই আলম, অথবা পুল-ই-আলম, আফগানিস্তানের লগার প্রদেশের একটি জেলা আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ১০৮,০০০ জন এর মত, যার মধ্যে অধিকাংশ পশতুন, তাজিক এবং বাকীরা অন্যান্য সম্প্রদায়ের। জেলাটির রাজধানী শহরের নাম হচ্ছে পোল-ই আলম, এছাড়াও এটি প্রাদেশিক রাজধানী শহরও বটে।
২০০৯ সালের ২৩ নভেম্বর তারিখে জানা যায় যে, অপরিচিত সশস্ত্রবাহিনী পুরুষদের হাতে জেলাটির সদর দপ্তরে অবস্থিত একটি বালিকা বিদ্যালয় ধ্বংস হয়।
হ্যারি কোর্টল্যাং
হ্যারি হার্বার্ট লরেঞ্জ কোর্টল্যাং (; জন্ম: ১২ মার্চ, ১৮৮০ - মৃত্যু: ১৫ ফেব্রুয়ারি, ১৯৬১) মেলবোর্নে জন্মগ্রহণকারী প্রথিতযশা প্রথম-শ্রেণীর অস্ট্রেলীয় ক্রিকেটার ছিলেন। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়ার প্রতিনিধিত্ব করেছেন। দলে মূলতঃ ডানহাতি ব্যাটসম্যান হিসেবে খেলতেন হ্যারি কোর্টল্যাং।
১৯১০ থেকে ১৯১২ সময়কালে ভিক্টোরিয়ার পক্ষে ১৭টি প্রথম-শ্রেণীর খেলায় অংশ নিয়েছেন তিনি। ১৯০৯-১০ মৌসুমে অস্ট্রেলিয়ার ঘরোয়া ক্রিকেটে শীর্ষস্থানীয় রানসংগ্রাহক ছিলেন হ্যারি কোর্টল্যাং।
অস্ট্রেলিয়ায় ভিক্টোরিয়ার পক্ষে প্রথম-শ্রেণীর ক্রিকেট খেলায় অংশগ্রহণ শেষে প্রথম বিশ্বযুদ্ধের দামামা বাজে। বিশ্বযুদ্ধের পর নিউজিল্যান্ডে ১৯২২ থেকে ১৯২৭ সময়কালে ওয়েলিংটনের পক্ষে ১৫টি প্রথম-শ্রেণীর খেলায় অংশ নিয়েছিলেন হ্যারি কোর্টল্যাং। এছাড়াও, ১৯১১ সালে অস্ট্রেলিয়া একাদশ ও ১৯২৪ সালে নিউজিল্যান্ড একাদশের পক্ষে খেলেছেন। তবে আন্তর্জাতিক পরিমণ্ডলে কোন খেলায় অংশগ্রহণের সুযোগ হয়নি তাঁর।
১৫ ফেব্রুয়ারি, ১৯৬১ তারিখে ৮১ বছর বয়সে হ্যারি কোর্টল্যাংয়ের দেহাবসান ঘটে।
মসনবী
মসনবী বা মসনবী-ই মা'নবী (ফার্সি: مثنوی معنوی‎) হল জালাল উদ্দিন মুহাম্মদ রুমি রচিত একটি বিখ্যাত ফার্সি সুফী কবিতা। সুফিবাদের উপর রচিত এটি সবচেয়ে বিখ্যাত ও প্রভাবশালী রচনার মধ্যে একটি। "মসনবী" ছয়টি কবিতার বইয়ের সংকলন। এই আধ্যাত্মিক ধাঁচের লেখনীটি কীভাবে ঈশ্বরের সাথে প্রেমের লক্ষ্যে পৌঁছানো যায় তার শিক্ষা দেয়। এতে কুরআন ও আধ্যাত্মিক জীবন সম্পর্কিত রুমির গভীর উপলব্ধির বর্ণনা রয়েছে। "মসনবী"কে প্রায়ই 'ফার্সি কুরআন' বলে অভিহিত করা হয়।
"মসনবী-ই মা'নবী" (ফার্সি: مثنوی معنوی‎) শিরোনামটির অর্থ হল 'আধ্যাত্মিক শ্লোক'। মসনবী হল কোরআন, হাদিস ও প্রাত্যহিক ঘটনা থেকে নেওয়া সংক্ষিপ্ত কাহিনী বা গল্প। গল্পগুলো একটি নির্দিষ্ট বিষয়কে কেন্দ্র করে বর্ণনা করা হয়েছে এবং সবগুলো নীতিকথা বিস্তারিতভাবে বর্ণনা করা হয়েছে। এতে বিভিন্ন রকমের ইসলামি জ্ঞানের সমাহার রয়েছে, কিন্তু প্রাথমিক দৃষ্টিকোণ থেকে এতে ব্যক্তিগত সুফিবাদকে প্রাধান্য দেওয়া হয়েছে। রুমির "দিওয়ান" বইয়ের সাথে তুলনা করলে এটি তুলনামূলকভাবে পরিমিত মাত্রা মেনে চলে। এতে আধ্যাত্মিক জীবনের বিভিন্ন দিক এবং সুফিবাদের শিষ্যত্ব গ্রহণকারী বা যারা জীবনের অর্থ খুঁজে বেড়াচ্ছেন তাদের অনুশীলন সম্পর্কে বর্ণনা রয়েছে।
রুমি তার জীবনের শেষ পর্যায়ে এসে "মসনবী" লেখা শুরু করেন। তিনি ১২৫৮ খ্রিস্টাব্দে ৫৪ বছর বয়সে প্রথম বইটির লেখা শুরু করেন এবং ১২৭৩ সালে তার মৃত্যুর পূর্ব পর্যন্ত লিখতে থাকেন। ষষ্ঠ ও সর্বশেষ বইটি অসম্পূর্ণ থেকে যায়।
রুমি তার প্রিয় শিষ্য হুসাম-আল-দীন চালাবির অনুরোধে "মসনবী" লিখতে শুরু করেন বলে উল্লেখ রয়েছে। চালাবি পর্যবেক্ষণ করে দেখেন যে রুমির অনেক অনুসারী "সানাই" ও "আত্তার" বই দুটি গুরুত্বের সাথে পড়েছিল। ফলে রুমি "সানাই" ও "আত্তার"-এর মত নির্দেশের ভাষ্যে আরেকটি রচনায় হাত দেন। রুমির অনুসারীরা বিভিন্ন সভায় তার সাথে দেখা করতেন। রুমি সেখানে "মসনবী"র পদ্যগুলো আলোচনা করতেন। চালাবি সেগুলো লিখে রাখতেন এবং পরে তাকে আবৃতি করে শোনাতেন।
মসনবীর ছয়টি বইকে দুটি যুগল করে তিনটি ভাগে ভাগ করা যায়, কারণ দুটি যুগলে একই রকম বিষয়বস্তু নিয়ে আলোকপাত করা হয়েছে।
প্রতিটি বইয়ে একই ধরনের বিভিন্ন বিষয়বস্তু নিয়ে আলোকপাত করা হলেও রুমি বিভিন্ন দৃষ্টিকোণ থেকে বইটি বর্ণনা করেছেন। রুমি তার লেখনীতে সাতটি প্রধান ভাষ্য ব্যবহার করেছেন।
বটি কোট জেলা
বটি কোট আফগানিস্তানের নঙ্গারহার প্রদেশের পূর্ব অঞ্চলে অবস্থিত একটি জেলা। ২০০৭ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৩০০,০০০ জন এর মত। যার মধ্যে শতভাগই পশতুন সম্প্রদায়ের লোকজনের বসবাস। তবে প্রায় ২৫,৫০০ জন এর মত ১২ বছরের কম বয়সী শিশু রয়েছে। জেলাটির কেন্দ্রীয় নাদের শাহ কোট (হাফিজ কোদিয়া নামেও পরিচিত)।
করাচি চেম্বার অফ কমার্স অ্যান্ড ইন্ডাস্ট্রি
করাচি চেম্বার অফ কমার্স অ্যান্ড ইন্ডাস্ট্রি (কেসিসিআই) ১৯৫৯ সালে প্রতিষ্ঠিত হয়েছিল এবং তারপরে থেকেই এটি পাকিস্তানের অর্থনীতির পরিষেবা দিচ্ছে এবং দেশটির উন্নয়ন ও অগ্রগতিতে অবদান রাখছে। কেসিপিআই ব্যক্তিগত কোম্পানিগুলোকে সমর্থন ও সেবা প্রদান এবং সমস্যার সমাধান করতে চেষ্টা করে। একটি সংস্থা হিসেবে, এটি সংবাদ মাধ্যমের তৈরি বিবৃতি এবং করাচি ও পাকিস্তানের মধ্যে বর্তমান অর্থনৈতিক ও আর্থিক বিষয়গুলোর উপর মতামত প্রকাশ করে।
করাচি বাণিজ্য ও শিল্পের চেম্বার হলো দেশটির একটি প্রধান চেম্বার। এটি দেশের শিল্প, বাণিজ্যিক ও অর্থনৈতিক কর্মকান্ডের মূলধারার প্রতিনিধিত্ব করে থাকে। এটি ১৯৫৯ সালে "পাকিস্তান মার্চেন্টস এসোসিয়েশন, বায়ারস" "অ্যান্ড" "শিপারস কম্বার", "চেম্বার অব কমার্স পাকিস্তান" এবং "অল পাকিস্তান চেম্বার অফ কমার্স অ্যান্ড ইন্ডাস্ট্রি" নামে চারটি বাণিজ্য সংস্থার সমন্বয়ে গঠিত হয়েছিল। এটি ১৯৬১ সালে ট্রেড অর্গানাইজেশন অর্ডিন্যান্সের অধীনে নিবন্ধিত হয়েছিল, যা দেশে ট্রেড সংস্থার কাজকে নিয়ন্ত্রণ করে। চেম্বার এবং এর ভবনের ইতিহাসের সাথে মহাত্মা গান্ধী সম্পর্কিত, যিনি ১৯৪৩ সালের ৮ই জুলাই, করাচি ইন্ডিয়ান মার্চেন্ট অ্যাসোসিয়েশনের ভিত্তি প্রস্তর স্থাপন করেছিলেন। এটি পাকিস্তানের একটি ঐতিহাসিক স্মৃতিস্তম্ভ।
এই চেম্বারটি ফেডারেশন অফ পাকিস্তান চেম্বার অফ কমার্স অ্যান্ড ইন্ডাস্ট্রির সাথে সম্পর্কিত। এতে দুই ধরনের সদস্য রয়েছে, যথা: সদস্য সমিতি ও শহর সমিতি। এই চেম্বারে বর্তমানে শিল্পপতি এবং ব্যবসায়ী উভয় মিলিয়ে প্রায় ১৭,০০০ সদস্য রয়েছে। চেম্বারের সাতটি ইন্ডাস্ট্রিয়াল টাউন অ্যাসোসিয়েশন রয়েছে, এগুলো হলো: এসআইটিএইচ ইন্ডাস্ট্রি এসোসিয়েশন, ল্যান্ডি এসোসিয়েশন অব ট্রেড অ্যান্ড ইন্ডাস্ট্রি, কোরাঙ্গি ট্রেড অ্যান্ড ইন্ডাস্ট্রি, ফেডারেল 'বি' এরিয়া অ্যাসোসিয়েশন অফ ট্রেড অ্যান্ড ইন্ডাস্ট্রি, উত্তর করাচি এসোসিয়েশন অফ ট্রেড অ্যান্ড ইন্ডাস্ট্রি, এসআইটিই শিল্পের সুপারহাইওয়ে এসোসিয়েশন এবং বিন কাসিম এসোসিয়েশন অফ ট্রেড অ্যান্ড ইন্ডাস্ট্রি।
৩০ সদস্যের ব্যবস্থাপনা কমিটি দ্বারা এই সংস্থার নীতি ও কর্মসূচী নির্ধারণ করা হয়, এদের মধ্যে হতে প্রতি বছর ব্যবস্থাপনা কমিটির সদস্যরা অবসর গ্রহণ করেন এবং তাদের স্থানে নির্বাচন মাধ্যমে নতুন সদস্যদের অন্তর্ভুক্ত করা হয়। এই চেম্বারে নারী উদ্যোক্তাদের জন্য দুটি সংরক্ষিত আসন রয়েছে। চেম্বারের অনুমোদিত সাতটি শিল্প নগরী সমিতি হতে প্রতিনিধি/মনোনয়নপত্রের ক্ষেত্রে প্রতিটি নগরীর জন্য একটি সংরক্ষিত আসন রয়েছে। চেম্বারের সদস্যদের দ্বারা সভাপতি নির্বাচিত হন (জেনারেল বডি) এবং পরিচালনা কমিটি দ্বারা প্রতি বছর সিনিয়র ভাইস প্রেসিডেন্ট ও সহ-সভাপতি নির্বাচিত হন। সভাপতি অফিস ও কর্মীদের কাজ নিয়ন্ত্রণ করে এবং সিনিয়র ভাইস প্রেসিডেন্ট ও সহ-সভাপতির সহায়তায় চেম্বারের সকল বিষয়ে নির্দেশ প্রদান করে।
হোম অ্যালোন (ধারাবাহিক)
হোম অ্যালোন হলো আমেরিকার বড়দিনের জন্য তৈরি করা পারিবারিক কমেডি চলচ্চিত্র।
যেটির প্রথম চলচ্চিত্র হোম অ্যালোন ১৬ নভেম্বর ১৯৯০ সালে মুক্তি পায় এবং সর্বশেষ পঞ্চম চলচ্চিত্রটি মুক্তি পায় ২৫ নভেম্বর ২০১২ সালে।
টিম জোরার
টিমোথি যোসেফ জোরার (; জন্ম: ২৫ সেপ্টেম্বর, ১৯৬১) পশ্চিম অস্ট্রেলিয়ার পার্থে জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৮৬ থেকে ১৯৮৭ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে ওয়েস্টার্ন অস্ট্রেলিয়া দলের প্রতিনিধিত্ব করেছেন। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও ডানহাতে ব্যাটিংয়ের পাশাপাশি লেগব্রেক গুগলি বোলিংয়ে পারদর্শীতা দেখিয়েছেন টিম জোরার।
১৯৮০-৮১ মৌসুমে শেফিল্ড শিল্ডে ওয়েস্টার্ন অস্ট্রেলিয়ার পক্ষে আত্মপ্রকাশ ঘটে টিম জোরারের। তিনি রড মার্শের স্থলাভিষিক্ত হয়ে খেলতেন। রড মার্শের অবসর গ্রহণের পর রাজ্যদলের প্রথম পছন্দের উইকেট-রক্ষকে পরিণত হন ও একপর্যায়ে অস্ট্রেলিয়া টেস্ট দলেরও উইকেট-রক্ষকের মর্যাদা লাভ করেন। ১৯৮৬ থেকে ১৯৮৭ সময়কালে অস্ট্রেলিয়ার পক্ষে দশটি টেস্টে অংশগ্রহণ করেছিলেন। এ সময়ে অস্ট্রেলিয়া দল বিশ্বের শীর্ষস্থানীয় দলে পরিণত হয়েছিল।
১৯৮৫-৮৬ মৌসুমে নিউজিল্যান্ড ও ১৯৮৬-৮৭ মৌসুমে ভারত গমন করেন। এছাড়াও ২২টি একদিনের আন্তর্জাতিকে অংশ নিয়েছেন টিম জোরার। টিম জোরার দাবী করেন যে, প্রথম পছন্দের উইকেট-রক্ষক হওয়া স্বত্ত্বেও শুধুমাত্র ব্যক্তিত্বের সংঘাতের কারণে অস্ট্রেলীয় কোচ ও নবনিযুক্ত দলনির্বাচক বব সিম্পসন তাঁকে দল থেকে বাদ দিয়েছিলেন। প্রথমে গ্রেগ ডায়ার ও পরবর্তীতে ইয়ান হিলিকে তাঁর পরিবর্তে দলে অন্তর্ভুক্ত করা হয়েছিল। এরপরও টিম জোরার ১৯৮৯ ও ১৯৯৩ সালে ইয়ান হিলির সহকারী হিসেবে দুইবার ইংল্যান্ড গমন করেন। ১৯৯৪ সালে ওয়াকায় সর্বশেষ একদিনের আন্তর্জাতিকে অংশগ্রহণ করেন। সফরকারী দক্ষিণ আফ্রিকার বিপক্ষে বিশ্রামরত ইয়ান হিলি’র পরিবর্তে সাত বছর পর মাঠে নেমেছিলেন টিম জোরার।
ওয়েস্টার্ন অস্ট্রেলিয়ার পক্ষে খেলাকালীন বেশ সফল ছিলেন টিম জোরার। অন্যতম জনপ্রিয় উইকেট-রক্ষক হিসেবে রাজ্যদলের পক্ষে ৩৬০টি ডিসমিসাল ঘটিয়েছেন। পাশাপাশি লেগব্রেক বোলিংয়ে ৩৮টি প্রথম-শ্রেণীর উইকেট পেয়েছেন তিনি।
ইংল্যান্ডে উভয় সফরে প্রথম-শ্রেণীর বোলিং গড়ে অস্ট্রেলীয়দের মধ্যে শীর্ষস্থানে ছিলেন। ১৯৮৯সালে ১/৯ ও ১৯৯৩ সালে ২০.৮০ গড়ে ১২ উইকেট পেয়েছিলেন। তবে, টেস্ট কিংবা একদিনের আন্তর্জাতিকের খেলায় তিনি কখনো বোলিং করেননি। ১৯৯৪-৯৫ মৌসুমের শুরুতে অ্যাডাম গিলক্রিস্টকে বিতর্কিতভাবে এনএসডব্লিউ দলে তাঁর স্থলাভিষিক্ত করা হয়। এরপর তাঁকে আর প্রথম-শ্রেণীর ক্রিকেট কিংবা লিস্ট এ ক্রিকেট খেলতে দেখা যায়নি।
ক্রিকেট খেলা থেকে অবসর গ্রহণের পর নেদারল্যান্ডসে কোচের দায়িত্ব পালন করেন ও ‘দ্য গ্লাভস আর অফ’ শিরোনামীয় আত্মজীবনীমূলক গ্রন্থ প্রকাশ করেন।
ক্রিকেটের পাশাপাশি পেশাদারী পর্যায়ে অস্ট্রেলীয় রুলস ফুটবল খেলেছেন। ১৯৮২ সালে ওয়েস্টার্ন অস্ট্রেলিয়ান ফুটবল লীগে (ডব্লিউএএফএল) ইস্ট ফ্রিম্যান্টলের প্রতিনিধিত্ব করেছেন টিম জোরার।
চাপারহার জেলা
চাপারহার আফগানিস্তানের নঙ্গারহার প্রদেশের কেন্দ্রীয় অঞ্চলে অবস্থিত একটি জেলা। ২০০২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৫৪,৮৫৮ জন এর মত। যার মধ্যে শতভাগই পশতুন সম্প্রদায়ের লোকজনের বসবাস। তবে প্রায় ২১,৮০০ জন এর মত ১২ বছরের কম বয়সী শিশু রয়েছে। জেলাটির কেন্দ্রীয় শহরের নাম হচ্ছে চাপারহার নামক একটি গ্রাম।
দারাই নূর জেলা
দারাই নূর (পুশতু/ফার্সি/পশায়ি: دره نور) আফগানিস্তানের নঙ্গারহার প্রদেশের উত্তরে অবস্থিত একটি জেলা। ২০০২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ১২০,০০০ জন এর মত। যার মধ্যে প্রায় ২৮,০০০ জন এর মত ১২ বছরের কম বয়সী শিশু রয়েছে। জেলাটির সবচেয়ে গুরুত্বপূর্ণ ভাষা হলো পশায়ি এবং পশতু।
দারাই নুর নামক গ্রামটি হচ্ছে জেলাটির কেন্দ্রীয় এলাকা। জেলাটিতে মোট নয় টি বড় গ্রাম এবং বেশ কিছু ছোট ছোট গ্রামও রয়েছে। দারাই নূরের বেশ কিছু বিখ্যাত গ্রাম রয়েছে, যার মধ্যে আমলা, বারকোট, খেওয়া, কালাই শাহী, সুতান লাম, নূর গাল এবং কাশমুন্দ অন্যতম।
ইসলামাবাদ আন্তর্জাতিক বিমানবন্দর
ইসলামাবাদ আন্তর্জাতিক বিমানবন্দর (); ) ইসলামাবাদ-রাওয়ালপিন্ডি মহানগর এলাকা ও আশেপাশের এলাকার জন্য বিমান পরিষেবা প্রদানকারী প্রধান আন্তর্জাতিক বিমানবন্দর। এটি শিয়ালকোট আন্তর্জাতিক বিমানবন্দরেরপর দেশের দ্বিতীয় গ্রীনফিল্ড বিমানবন্দর। এটি কাশ্মীর মহাসড়ক এবং মোটরওয়ে ইন্টার্নচেঞ্জের কাছাকাছি যমজ শহর দুটি থেকে ২০ কিমি বাইরে নির্মিত।
৩ মে ২০১৮ তারিখে এই বিমানবন্দরটি বেনজির ভুট্টো আন্তর্জাতিক বিমানবন্দরকে প্রতিস্থাপিত করে, যেটি বর্তমানে পিএইচএফ বেশ নুর খানের অংশ হিসেবে কাজ করছে। যাত্রীর ধারণক্ষমতা অনুসারে এটি পাকিস্তানের বৃহত্তম বিমানবন্দর, এটি প্রাথমিক পর্যায়ে প্রতি বছর ১৫ মিলিয়ন যাত্রীকে পরিষেবা প্রদান করতে সক্ষম। আরও পরিকল্পিত সম্প্রসারণের পর এটি বছরে ২৫ মিলিয়ন যাত্রীকে পরিষেবা প্রদান করতে পারবে। টার্মিনালটিতে দশটি দূরবর্তী দ্বার, একটি চার তারকা হোটেল, শুল্কমুক্ত দোকান, খাবারের দোকান এবং ৪২টি ইমিগ্রেশন কাউন্টার ও ১৫টি গেট রয়েছে। এছাড়া বিমানবন্দরে তৃতীয় রানওয়ে নির্মাণের জন্য পাকিস্তান বেসামরিক বিমান চলাচল কর্তৃপক্ষ ২,৮৩৩ একর (১১.৪৬ বর্গ কিমি/ ৪.৪২ বর্গ মাইল) জমি লাভ করেছে। উপরন্তু, এটি এয়ারবাস এ৩৮০ পরিচালনা করতে সক্ষম পাকিস্তানের প্রথম ও একমাত্র বিমানবন্দর এবং আশা করা যাচ্ছে যে, এটি উত্তর পাকিস্তানকে সেবাকারী একটি প্রধান কেন্দ্র হয়ে উঠতে পারে।
২০০৫ সালের জানুয়ারী মাসে পাকিস্তান বেসামরিক বিমান কর্তৃপক্ষ কর্তৃক একটি নতুন বিমানবন্দর নির্মাণের পরিকল্পনা ঘোষণা করা হয়েছিল। ২০০৫ সালের নভেম্বরে অটোক জেলার ফতেহ জং এলাকার রঞ্জার কাছে ২.৫ বিলিয়ন পাকিস্তানী টাকার বিনিময়ে ৩,২৪২ একর জমি ক্রয় করেছিল।
বর্তমান বেনজির ভুট্টো আন্তর্জাতিক বিমানবন্দরে বিমান পরিবহন ও যাত্রী চাপ বৃদ্ধির কারণে একটি নতুন বিমানবন্দর নির্মাণের পরিকল্পনা করা হয়েছিল।
ইসলামাবাদ আন্তর্জাতিক বিমানবন্দরে ১,৮০,০০০ মিটার মডিউল টার্মিনাল ভবন রয়েছে যা প্রাথমিকভাবে ৯ মিলিয়ন যাত্রী এবং ৮০,০০০ মেট্রিক টন পরিবহন করতে সক্ষম। আশা করা হচ্ছে যে ২০২৪ সালের মধ্যে এই বিমানবন্দরের যাত্রী ধারণক্ষমতা ২৫ মিলিয়নে পৌঁছাবে। নতুন বিমানবন্দর হিসেবে, জমিটির উল্লেখযোগ্য একটি অংশটি বাণিজ্যিক উদ্দেশ্যে যেমন শুল্কমুক্ত দোকান, হোটেল এবং কনভেনশন সেন্টার, ব্যবসা কেন্দ্র, ফুড কোর্ট, সিনেমা থিয়েটার এবং বিশ্রামের জন্য নির্ধারিত করা হয়েছে।
বিমানবন্দরটি জিটি রোডের মাধ্যমে রাওয়ালপিন্ডি এবং কাশ্মীর মহাসড়ক দ্বারা ইসলামাবাদের সঙ্গে সংযুক্ত। কার্গো ট্র্যাফিক পরিবেশন করার জন্য এই বিমানবন্দরে চার-লেনের একটি হাইওয়ে নির্মাণাধীন রয়েছে। বিমানবন্দরের সাথে সংযোগ স্থাপনের জন্য ইসলামাবাদ মেট্রোবাসকে সম্প্রসারণ করা হচ্ছে।
অগ্রণী স্কুল এন্ড কলেজ, রাজশাহী
অগ্রণী স্কুল এন্ড কলেজ, রাজশাহী বাংলাদেশের রাজশাহীতে অবস্থিত একটি শিক্ষা প্রতিষ্ঠান। এটি রাজশাহী প্রকৌশল ও প্রযুক্তি বিশ্ববিদ্যালয় এর অধীনে পরিচালিত একটি স্বায়ত্বশাসিত শিক্ষাপ্রতিষ্ঠান।
১৯৭৫ সালে অগ্রণী স্কুল হিসেবে শিক্ষা প্রতিষ্ঠান টি কার্যক্রম শুরু করে। তখন এটি প্রাথমিক এবং মাধ্যমিক পর্যায়ে পাঠদান এর কার্যক্রম চালু ছিলো। কিন্তু বর্তমানে এখানে দ্বাদশ শ্রেনি পর্যন্ত পাঠদানের ব্যবস্থা আছে।
এই বিদ্যালয়ে স্কুল শাখায় মানবিক ও বিজ্ঞান বিভাগ চালু রয়েছে। আর একাদশ আর দ্বাদশ শ্রেণীতেও মানবিক এবং বিজ্ঞান বিভাগ থেকে উচ্চ মাধ্যমিক পড়ার সুযোগ রয়েছে।
ইয়ামড্রক হ্রদ
ইয়ামড্রক হ্রদ (; ) হলো তিব্বতের একটি স্বাদু পানির হ্রদ। এটি তিব্বতের বৃহত তিনটি পবিত্র হ্রদের একটি। এই লেকটির দৈর্ঘ্য -এরও অধিক। হ্রদটি অনেকগুলো তুষারআবৃত পর্বত দ্বারা বেষ্টিত এবং অনেকগুলো ছোট ছোট পানির প্রবাহ ধারা এতে এসে মিলিত হয়েছে। হ্রদটির পশ্চিমের শেষ প্রান্তে একটি জলপ্রবাহ রয়েছে এবং এটি এর রঙের কারণে এটিকে ইংরেজিতে ফিরোজ বলে অবিহিত করা হয়।
ইয়ামড্রক হ্রদ হতে তিব্বতী শহর গিয়ান্তসে ৯০ কিলোমিটার পশ্চিমে এবং তিব্বতের রাজধানী লাসা ১০০ কিলোমিটার উত্তরপূর্বে অবস্থিত। স্থানীয় পৌরাণিক কাহিনী অনুসারে, ইয়ামড্রক ইউমৎসো হ্রদ আসলে একজন দেবীর রূপান্তরিত রূপ।
হ্রদের পশ্চিম প্রান্তের ছোট গ্রাম বাইদীতে ইয়ামড্রক জলবিদ্যুৎ কেন্দ্রটি স্থাপন করা হয় এবং ১৯৯৬ সাল হতে এতে বিদ্যুৎ উৎপাদন শুরু করা হয়। এটি তিব্বতের সর্ববৃহৎ বিদ্যুৎ উৎপাদন কেন্দ্র।
হ্রদটি পাঁখা-আকৃতির এবং এর দক্ষিণাংশ বিস্তৃত হলেও উত্তরাংশ ক্রমান্বয়ে সংকীর্ণ হয়েছে। এর মোট এলাকায় আয়তন ৬৩৮ বর্গ কিলোমিটার এবং এটির গড় গভীরতা ৩০ মিটার ও গভীরতম স্থানে ৬০ মিটার। পার্বত্য এলাকায় অবস্থিত এই হ্রদটিতে বেশ কয়েকটি উপবৃত্তীয় জলাধার এবং অন্তঃসলিলা রয়েছে। শীতকারে হ্রদটি জমাটবদ্ধ বরফে পরিণত হয়।
ইয়ামড্রক হ্রদ এলাকার জলবায়ু মৃদু শুষ্ক যেখানে দীর্ঘস্থায়ী ঠান্ডা ও অতি শুষ্ক শীতকাল এবং স্বল্পস্থায়ী শীতল ও সিক্ত গ্রীষ্মকাল বিরাজমান। এখানে কিছুটা আলপাইন অঞ্চলে দৃষ্ট তুন্দ্রা জলবায়ুর এবং উপ-মেরুবৃত্তীয় অঞ্চলের জলবায়ুর প্রভাবও পরিলক্ষিত হয়। দিন এবং রাতের আবহাওয়াগত পার্থক্য খুব বেশি।
পর্বতের ন্যায় হ্রদগুলোকেও তিব্বতী জনগণ পবিত্র বলে গণ্য করে। তাদের ধারনা হচ্ছে যে, এই হ্রদগুলো তাদের রক্ষাকারী দেবতার আবাসস্থল এবং এখানে তাই সেই দেবতাগণ বিশেষ আধ্যাত্মিক শক্তির সঞ্চয় ঘটিয়েছে। ইয়ামড্রক হ্রদটি চার বিশেষ পবিত্র হ্রদের একটি বলে মান্য করা হয়; দালাই লামা থেকে শুরু করে স্থানীয় গ্রামবাসী - সকলেই সেখানে তীর্থযাত্রা করে থাকেন।
ইয়ামড্রক হ্রদটি মৎস সম্পদে সমৃদ্ধ এবং এখান হতে স্থানীয় জনগণ বাণিজ্যিকভাবে মৎস আহরণ করে থাকে। এই হ্রদ হতে এপ্রিল থেকে অক্টোবর পর্যন্ত ধৃত মাছ তিব্বতের রাজধানী লাসার বাজারে বিক্রি করা হয়।
উপরন্তু, হ্রদের তীরবর্তী এলাকা স্থানীয় অধিবাসীদের গবাদি পশুর সমৃদ্ধ চারণভূমি হিসাবে ব্যবহৃত হয়।
বুরকেরি রমন
বুরকেরি ভেঙ্কট রমন (); ; জন্ম: ২৩ মে, ১৯৬৫) মাদ্রাজে জন্মগ্রহণকারী প্রথিতযশা ও সাবেক ভারতীয় আন্তর্জাতিক ক্রিকেটার। বর্তমানে কোচের দায়িত্বে রয়েছেন তিনি। ভারত ক্রিকেট দলের অন্যতম সদস্য ছিলেন। ১৯৮৭ থেকে ১৯৯৩ সময়কালে ভারত দলের পক্ষে আন্তর্জাতিক ক্রিকেটে অংশগ্রহণ করেন। ঘরোয়া প্রথম-শ্রেণীর ক্রিকেটে তামিলনাড়ু দলের প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, মাঝে-মধ্যে স্লো লেফট-আর্ম অর্থোডক্স বোলিংয়ে পারদর্শী ছিলেন বুরকেরি রমন।
প্রথম-শ্রেণীর ক্রিকেটে খেলোয়াড়ী জীবন শুরু করেন তিনি বামহাতি স্পিনার হিসেবে। তবে, পরবর্তীতে ব্যাটসম্যানের দিকে ধাবিত হন বুরকেরি রমন। ঘরোয়া ক্রিকেটে বেশ সফলতম ব্যাটসম্যান ছিলেন। তিনটি দ্বি-শতকের ইনিংস খেলেন। তন্মধ্যে, ১৯৮৮-৮৯ মৌসুমে রঞ্জি ট্রফির খেলায় গোয়ার বিপক্ষে ৩১৩ রানে ত্রি-শতক ছিল। এক মৌসুমে ১০১৮ রান তুলে রুসি মোদির ৪৪ বছর পূর্বেকার গড়া ১৯৪৪-৪৫ মৌসুমের রেকর্ডটি ভেঙ্গে নিজের করে নেন। ১৯৯৯ সালে সকল স্তরের ক্রিকেট থেকে অবসর গ্রহণ করেন তিনি।
১৯৮৭-৮৮ মৌসুমে নিজ শহর চেন্নাইয়ে সফরকারী ওয়েস্ট ইন্ডিজের বিপক্ষে টেস্ট ক্রিকেটে অভিষেক ঘটে বুরকেরি রমনের। ঐ টেস্টের দ্বিতীয় ইনিংসে ৮৩ রান তুলে দলের শীর্ষস্থানীয় রান সংগ্রাহক হন। প্রথম ওভারেই তিনি উইকেট লাভ করেছিলেন। ঐ টেস্টে নরেন্দ্র হিরওয়ানির ১৬ উইকেট লাভের ন্যায় (৮/৬১ ও ৮/৭৫) অসামান্য ক্রীড়াশৈলীর কারণে ভারত দল জয়লাভ করেছিল। এরপর ১৯৯৭ সাল পর্যন্ত তিনি আরও ১০টি টেস্টে অংশগ্রহণ করেছিলেন। একই সময়ে ২৭টি একদিনের আন্তর্জাতিকে অংশ নিয়েছিলেন বুরকেরি রমন। তবে, তুলনামূলকভাবে আন্তর্জাতিক ক্রিকেট অঙ্গনে অসফল ছিলেন তিনি। ১৯৯২-৯৩ মৌসুমে দক্ষিণ আফ্রিকার বিপক্ষে ১১৩ রান করে একমাত্র সেঞ্চুরিটি করেন।
ক্রিকেট খেলা থেকে অবসরগ্রহণের পর বুরকেরি রমন কোচিংয়ের দিকে ধাবিত হন। তামিলনাড়ু ও বাংলা ক্রিকেট দলকে কোচিং করার পাশাপাশি ভারতীয় অনূর্ধ্ব-১৯ দলকেও প্রশিক্ষণ দিয়েছেন। ২০০৯ সালে আইপিএলের দল কলকাতা নাইট রাইডার্সকে প্রশিক্ষণ দেন। বর্তমানে তিনি বাংলা রঞ্জি দলের কোচ হিসেবে নিযুক্ত রয়েছেন। ২০১৩ সালে কিংস ইলাভেন পাঞ্জাবের সহকারী কোচের দায়িত্বে ছিলেন। চলতি আইপিএলে কলকাতা নাইট রাইডার্সের ব্যাটিং কোচের দায়িত্ব পালন করছেন তিনি।
কোচিংয়ের পাশাপাশি বিভিন্ন ক্রীড়া ওয়েবসাইট বিশেষতঃ উইজডেন, স্পোর্টসস্টার ও ক্রিকইনফোয় প্রতিবেদন লিখছেন।
সুমা আক্তার
সুমা আক্তার বাংলাদেশী জাতীয় মহিলা কাবাডি খেলোয়াড় যিনি ২০১৪ এশীয় গেমসে ব্রোঞ্জ পদক জেতা কাবাডি দলের অংশ ছিলেন।
পোল-ই আলম
পোল-ই আলম আফগানিস্তানের লগার প্রদেশের প্রাদেশিক রাজধানী। এছাড়াও এটি পুলি আলম জেলা নামেও পরিচিত। পোল-ই আলমের জনসংখ্যা আনুমানিক প্রায় ১০৮,০০০ যেখানে অধিকাংশ পশতুন ও তাজিক সম্প্রদায়ের লোকজনের বসবাস।
শারমিন সুলতানা শিরিন
শারমিন সুলতানা শিরিন (জন্ম ১৯৮৯) একটি বাংলাদেশী দাবা খেলোয়াড়।
তিনি একজন মহিলা ফাইড মাস্টার, এবং দুইবার বাংলাদেশ মহিলা দাবা চ্যাম্পিয়নশিপ জিতেছেন।
২০০৯ সালে তিনি প্রথমবার জাতীয় মহিলা দাবায় চ্যাম্পিয়ন হন, পরে ২০১৩ সালে ৩৩তম জাতীয় মহিলা দাবা চ্যাম্পিয়নশিপে তিতাস ক্লাবের হয়ে অপরাজিত চ্যাম্পিয়ন হয়েছেন।
এটক
এটক সিটি (পাঞ্জাবী, উর্দু: اٹک), পূর্বে ১৯৭৮ সাল পর্যন্ত ক্যাম্পবেলপুর নামে পরিচিত, পাকিস্তানের রাজধানী ইসলামাবাদের নিকটে পাঞ্জাব প্রদেশের উত্তর অংশে অবস্থিত একটি শহর। এটি এটক জেলা এবং এটক তহশীলেরফ সদর দপ্তর। প্রাচীন শহর এটক খুরদের কয়েক মাইল দক্ষিণ-পূর্ব দিকে ১৯০৮ সালে, এটক প্রতিষ্ঠিত হয়েছিল, যা ১৬শ শতাব্দীতে মুঘল সম্রাট আকবর দ্বারা প্রতিষ্ঠিত হয়েছিল এবং কলিন ক্যাম্পবেল প্রথম ব্যারন ক্লাইডের সম্মানে প্রাথমিকভাবে এর নামকরণ করা হয়েছিল।
১৯০৮ সালে কলিন ক্যাম্পবেল প্রথম ব্যারন ক্লাইডের সম্মানে নগরটি প্রাথমিকভাবে ক্যাম্পবেলপুর নামে পরিচিত ছিল। নামটি ১৯৭৮ সালে এটকে পরিবর্তন করা হয়, যার আক্ষরিক অর্থ "পাহাড়ের পদতল"
এটক শহরটি পেশোয়ার থেকে ১০০ কিলোমিটার (৬২ মাইল), পাকিস্তান বিমান কমপ্লেক্সের কামরা থেকে ১০ কিলোমিটার (৬ মাইল) এবং রাওয়ালপিন্ডি থেকে ৮০ কিলোমিটার (৫০ মাইল) দূরে সিন্ধু নদীর পাশে হারো নদীর কাছে অবস্থিত।
এটক ঐতিহাসিকভাবে একটি উল্লেখযোগ্য অঞ্চলে অবস্থিত। গান্ধারা সোয়াত উপত্যকা এবং পাকিস্তানের পটুহর প্লেটু অঞ্চলের পাশাপাশি উত্তর-পূর্ব আফগানিস্তানের জালালাবাদ জেলার একটি প্রাচীন রাজ্য ছিল। এটি সিন্ধু নদীর মধ্যবর্তী স্থানে অবস্থিত, তারশিশীল ও পেশাবর ছিল এই অঞ্চলের প্রধান দুটি শহর। স্থানটি রাজনৈতিক ও বাণিজ্যিক উভয় কারণেই গুরুত্বপূর্ণ, কারণ সিন্ধু এখানে আফগানিস্তানের খাইবার পাসের মাধ্যমে সামরিক ও বাণিজ্য রুট অতিক্রম করে। মহান আলেকজান্ডার, তৈমুর লং ও নাদের শাহ ভারতবর্ষে নিজ নিজ আক্রমণের মাধ্যমে এই স্থান বা সিন্ধুকে অতিক্রম করেছিলেন।
সম্রাট আকবরের মন্ত্রী খাজা শামসুদ্দীন খাউফির তত্ত্বাবধানে ১৫৮৩ সালে এটক দুর্গটি সম্পূর্ণ হয়। ভারতীয় মারাঠা সাম্রাজ্য এবং দুরারাণী সাম্রাজ্যের মধ্যে ২৮ এপ্রিল ১৭৫৮ সালে এটক খুরদে এটক যুদ্ধ অনুষ্ঠিত হয়েছে। রাঘুনাথ্রো বলাল পেশো ও মহারাজা তুকোজিরাও হোলকার বাহাদুরের অধীনে মারাঠা যুদ্ধে জয়ী হয় এবং এটককে নিজেদের দখল নিয়ে নেয়। ৮ মে ১৭৫৮ খ্রিস্টাব্দে পেশাওয়ার যুদ্ধে মারাঠারা দুররাণী বাহিনীকে পরাজিত করে পেশোয়ার শহর দখল করে নেয়। মারাঠা এখন আফগানিস্তান সীমান্তে পৌঁছেছে। কিন্তু এই বিজয়টি স্বল্পকালীন ছিল এবং এরপর পাঞ্জাবের নবাব এটক শহরটিকে দখল করে নেয়, এই পরাজয়ের ফলে আহমদ শাহ দুররাণী হতাশ হয়ে পড়ে এবং আবার নওয়াবের সাথে চুক্তির অধীনে এটি দখল করে নেয়। এর মতে, এটক আফগান ও নবাব দুই অংশে বিভক্ত হয়ে পড়ে। মুগল সাম্রাজ্য পতনের পর, শিখ এটক আক্রমণ করে জেলা দখল করে নেয়। শিখরা ধর্মীয় স্বাধীনতা প্রতিষ্ঠা করে এবং স্থানীয় মুসলমানদের সম্মান প্রদর্শন করে। মহারাজা রঞ্জিত সিং-এর (১৭৮০-১৮৩৯) অধীনে শিখ রাজত্ব (১৭০১-১৮৪৯) ১৮১৩ সালে পাঞ্জাবের আফগান রাজ্যের নবাব থেকে এটকের দুর্গ দখল করে নেয়।
১৯০৮ সালে, ব্রিটিশ কমান্ডার-ইন-চীফ স্যার কলিন ক্যাম্পবেল দ্বারা শহরটির ভিত্তি স্থাপন করা হয়েছিল, এর জন্যই এই শহরটি নাম ক্যাম্পবেলপুর করা হয়েছিল। প্রাচীন শহরটি ১৬শ শতাব্দীর মাঝামাঝি এটক দুর্গের কাছে স্থাপিত হয়েছিল, যা মধ্য এশিয়া ও দক্ষিণ এশিয়ায় প্রধান রুটগুলো সুরক্ষিত করেছিল। ১৯১৫ সালে খুরে এটকের প্রথম তেলের খনি খনন করা হয় এবং এটক তেল কোম্পানি নামে প্রতিষ্ঠিত হয়।
১৯৪৭ সালে পাকিস্তান স্বাধীন হওয়ার পর, সংখ্যালঘু হিন্দু ও শিখরা ভারতে চলে আসে, অথচ তখনও ভারতের কিছু শরণার্থী এটকে বসবাস করে। পাকিস্তান সরকার ১৯৭৮ সালে ক্যাম্পবেলপুরকে এটক হিসাবে পুনরায় নামকরণ করে। এই শহর ও তার পার্শ্ববর্তী এলাকা পাকিস্তানি সেনাবাহিনীর সৈন্যদের কাছে তাদের উচ্চ প্রতিনিধিত্বের জন্য পরিচিত।
আলেকসান্দ্র দুগিন
আলেকসান্দ্র গেলিয়েভিচ দুগিন (; ৭ জানুয়ারি ১৯৬২) রাশিয়ার সবচেয়ে প্রভাবশালী দার্শনিক, রাজনৈতিক বিশ্লেষক ও কৌশলী। তিনি তার তথাকথিত ‘উগ্রবাদি’ চিন্তাধারার জন্য পশ্চিমা মিডিয়ায় অধিক পরিচিত। সিরিয়ান গৃহযুদ্ধে রাশিয়ার সরাসরি প্রবেশ, রাশিয়া-ইউক্রেনের মধ্যে ২০১৪ সালে সংগঠিত দোনবাস যুদ্ধ, মার্কিন যুক্তরাষ্ট্রের ২০১৬ সালের রাষ্ট্রপতি নির্বাচনে রাশিয়ার প্রভাব, পশ্চিমা বিশ্বজুড়ে নব্য ডানপন্থী ও অন্যান্য মূল ধারার রাজনৈতিক আদর্শ বিরোধী লোকরঞ্জনবাদি মতাদর্শের প্রসার ঘটানো সহ বর্তমান বিশ্বরাজনীতির বহু আলোচিত ঘটনায় যার প্রত্যক্ষ ও পরোক্ষ মদদ রয়েছে। ক্রেমলিন ও রাশিয়ান মিলিটারির সাথে তার নিবিড় সম্পর্ক। সেজন্য তাকে পুতিনের ডানহাত ও পুতিনের রাসপুতিন বলা হয়ে থাকে। এভাবে পুতিন-দুগিন রাজনৈতিক জুটি কে সর্বশেষ রাশিয়ান সম্রাট জার ২য় নিকোলাস রোমানভ ও রাসপুতিনের রাজা-উপদেষ্টা জুটির সাথে তুলনা করা হয়ে থাকে।
তিনি বিশ্বায়নের ঘোরবিরোধী এবং বহুপাক্ষিকতাকে বৈশ্বিক স্থিতিশীলতার মূলমন্ত্র হিসাবে মনে করেন। তার প্রবর্তিত ধারণাসমূহের মধ্যে অন্যতম হল নব্য-ইউরেশীয়বাদ, চতুর্থ রাজনৈতিক তত্ত্ব, ভূমি সভ্যতা ও সমুদ্র সভ্যতা পার্থক্য। তার চিন্তাভাবনায় বিংশ শতাব্দীর জার্মান দার্শনিক ফ্রিডরিখ নিৎশে, কার্ল শ্মিট, মার্টিন হাইডেগার, ইতালীয় ফ্যাসিবাদী দার্শনিক জুলিয়াস ইভোলা, ফ্রেঞ্চ ধর্মতত্ত্ববিদ ও সুফি মুসলিম দার্শনিক রেনে গুয়েনন, সোভিয়েত নেতা জোসেফ স্ট্যালিন ও হালের ফ্রেঞ্চ দার্শনিক অ্যালেন ডি বেনোয়াদের গভীর প্রভাব লক্ষ্য করা যায়। রাজনৈতিক জীবনে তিনি জাতীয় বলশেভিক দল (যার মূল আদর্শ নাৎসিবাদ ও কমিউনিজম উভয়ের মৌলবাদী দিকগুলোর সংমিশ্রণ) ও ইউরেশিয়া দল প্রতিষ্ঠা করেন। এখন পর্যন্ত তার ৩০টির অধিক বই প্রকাশিত হয়েছে। যার মধ্যে Fourth Political Theory ও Foundations of Geopolitics অন্যতম যা বর্তমানে রাশিয়ান মিলিটারীর প্রধান আদর্শগত পাঠ্যবই।
প্রতাপনগর ইউনিয়ন
প্রতাপনগর ইউনিয়ন বাংলাদেশের সাতক্ষীরা জেলার আশাশুনি উপজেলার অন্তর্গত একটি ইউনিয়ন। এই ইউনিয়নের বর্তমান দ্বায়িত্বপ্রাপ্ত চেয়ারম্যানের নাম শেখ জাকির হোসেন।
এই ইউনিয়নের আয়তন ৮৩৭২ একর, শিক্ষার হার ৩৫.১৭%। ১০নং প্রতাপনগর ইউনিয়নের উত্তরে আনুলিয়া ইউনিয়ন, দক্ষিনে খোলপেটুয়া, পূর্বে কপোতাক্ষ নদ এবং পশ্চিমে শ্রিউলা ইউনিয়ন অবস্থিত। এই ইউনিয়নে গ্রামেরসংখ্যা ১৭ টি এবং জনসংখ্যা ৩২,৬২৩ জন।
উত্তর ও পশ্চিমে খোলপেটুয়া নদী অবস্থিত । পূবে কপোতাক্ষ এবং দক্ষিণে হরিষখালী নদী অবস্থিত।
হাতিয়া থানা
হাতিয়া থানা বাংলাদেশের নোয়াখালী জেলার অন্তর্গত হাতিয়া উপজেলার একটি থানা।
হাতিয়া উপজেলার ১টি পৌরসভা ও ৯টি ইউনিয়নের প্রশাসনিক কার্যক্রম হাতিয়া থানার আওতাধীন।
আনুলিয়া ইউনিয়ন
আনুলিয়া ইউনিয়ন বাংলাদেশের সাতক্ষীরা জেলার আশাশুনি উপজেলার অন্তর্গত একটি ইউনিয়ন।
এই ইউনিয়নের আয়তন ৭০৫৪ একর এবং শিক্ষার হার ৩২.৭৯ %।
বড়দল ইউনিয়ন
বড়দল ইউনিয়ন বাংলাদেশের সাতক্ষীরা জেলার আশাশুনি উপজেলার অন্তর্গত একটি ইউনিয়ন। এই ইউনিয়নের বর্তমান দায়িত্বরত চেয়ারম্যান জনাব আজিজুল ইসলাম সানা।
বড়দল ইউনিয়নের আয়তন ৯০০৮ একর এবং শিক্ষার হার ৪৩.৪৬%। ইউনিয়নের গ্রাম সমূহের নাম – ১।বামনডাঙ্গা ২।নড়েরাবাদ ৩।চাম্পাখালী ৪।জামালনগর ৫।কেয়ারগাতী ৬।ডুমুরপোতা ৭।খেড়ুয়ারডাঙ্গা ৮।গোয়ালডাঙ্গা ৯।ফকরাবাদ ১০।বুড়িয়া ১১।জেল পাতুয়া ১২।মাদিয়া ১৩।কদমতলা ১৪।লক্ষীখোলা ১৫।মুরারীকাটী ১৬।হেতাইলবুনিয়া ১৭।বাইনতলা ১৮।বড়দল(উ:) ১৯।বড়দল বাজার ২০।বড়দল খ্রীষ্টান পাড়া ২১।বড়দল(ম:) ২২।বড়দল মাঝের ডাঙ্গা ২৩।বড়দল (দ:) ২৪।পাঁচপোতা।
হরণী ইউনিয়ন
হরণী ইউনিয়ন বাংলাদেশের নোয়াখালী জেলার অন্তর্গত একটি সাবেক প্রশাসনিক এলাকা।
নোয়াখালী জেলার অন্তর্গত হাতিয়া উপজেলার মূল দ্বীপের উত্তর-পশ্চিমের উপদ্বীপের উত্তরাংশে ছিল হরণী ইউনিয়নের অবস্থান। এ ইউনিয়নের দক্ষিণে ছিল চর কিং ইউনিয়ন; পূর্বে হাতিয়া চ্যানেল ও সুখচর ইউনিয়ন; উত্তরে মেঘনা নদী, চানন্দী ইউনিয়ন (বর্তমানে বিলুপ্ত) ও লক্ষ্মীপুর জেলার রামগতি উপজেলার চর গাজী ইউনিয়ন এবং পশ্চিমে হাতিয়া চ্যানেল ও ভোলা জেলার তজুমদ্দিন উপজেলার সোনাপুর ইউনিয়ন।
হরণী ইউনিয়ন ছিল হাতিয়া উপজেলার আওতাধীন ১নং ইউনিয়ন পরিষদ, মেঘনা নদীর ভাঙ্গনের ফলে এটি বর্তমানে বিলুপ্ত।
চানন্দী ইউনিয়ন
চানন্দী ইউনিয়ন বাংলাদেশের নোয়াখালী জেলার অন্তর্গত একটি সাবেক প্রশাসনিক এলাকা।
নোয়াখালী জেলার অন্তর্গত হাতিয়া উপজেলার মূল দ্বীপের উত্তরে নোয়াখালী জেলার মূল ভূ-খণ্ডের সর্ব-দক্ষিণে ছিল চানন্দী ইউনিয়নের অবস্থান। এ ইউনিয়নের দক্ষিণে ছিল মেঘনা নদী, হরণী ইউনিয়ন (বর্তমানে বিলুপ্ত) ও সুখচর ইউনিয়ন; পূর্বে সুবর্ণচর উপজেলার মোহাম্মদপুর ইউনিয়ন (মোহাম্মদপুর ইউনিয়ন চানন্দী ইউনিয়নেরই অংশ ছিল, চানন্দী ইউনিয়নের মূল অংশ মেঘনা নদীতে বিলীন হয়ে যাওয়ায় এটিকে সুবর্ণচর উপজেলার অধীনে নতুন ইউনিয়নের স্বীকৃতি দেওয়া হয়); উত্তরে সুবর্ণচর উপজেলার চর বাটা ইউনিয়ন, চর জুবলী ইউনিয়ন ও চর ওয়াপদা ইউনিয়ন এবং লক্ষ্মীপুর জেলার রামগতি উপজেলার চর গাজী ইউনিয়ন।
চানন্দী ইউনিয়ন ছিল হাতিয়া উপজেলার আওতাধীন ২নং ইউনিয়ন পরিষদ, মেঘনা নদীর ভাঙ্গনের ফলে এটি বর্তমানে বিলুপ্ত।
সরকারি সুন্দরবন আদর্শ কলেজ
সরকারি সুন্দরবন আদর্শ কলেজ বাংলাদেশের খুলনা জেলায় অবস্থিত একটি শিক্ষাপ্রতিষ্ঠান যা ১৯৬৯ সালে ০১ জুলাই প্রতিষ্ঠিত হয়। কলেজটিতে বর্তমানে যশোর শিক্ষাবোর্ড ও জাতীয় বিশ্ববিদ্যালয়ের অধীনে উচ্চ মাধ্যমিক, স্নাতক ও স্নাতকোত্তর পর্যায়ে শিক্ষা প্রদান করা হয়।
খুলনা মহানগরীর আহসান আহমেদ সড়কের সিটি আইন কলেজ ক্যাম্পাসে ১৯৬৯ সালে সুন্দরবন আদর্শ মহাবিদ্যালয় নামে এই শিক্ষাপ্রতিষ্ঠানটি স্থাপিত হয়। কলেজটির প্রতিষ্ঠাকালীন প্রধান ছিলেন বাবু প্রমথ নাথ বিশ্বাস। ১৯৮১ সালে খানজাহান আলী সড়ক সংলগ্ন নিজস্ব জমিতে এর ক্যাম্পাস স্থানান্তরিত হয়। বর্তমানে এর ক্যাম্পাসের আয়তন ০.৭০ একর। ১৯৯১ সালের ২৫ নভেম্বর কলেজটিকে জাতীয়করণের ঘোষনা করা হয় এবং ১৯ আগস্ট ১৯৯৩ সালে জাতীয়করণ করা হয়।
প্রশাসনিক ও একাডেমিক কার্যক্রম পরিচালনার জন্য চারতলা ও তিন তলা বিশিষ্ট দু’টি একাডেমিক ভবন এবং তিন তলা বিশিষ্ট একটি প্রশাসনিক ভবন রয়েছে। একাদশ শ্রেণী থেকে স্নাতক পাশ সকল শ্রেণীতে কলা, ব্যবসায় শিক্ষা ও বিজ্ঞান কোর্স চালু রয়েছে।
ইতেওয়ান
ইতেওয়ান হচ্ছে (Korean: 이태원, IPA [itʰɛwʌn]) দক্ষিণ কোরিয়ার রাজধানী সিউল শহরের ইতেওয়ান-দোং, ইয়ংসান-গু সংলগ্ন এলাকা। প্রায় ২২ হাজার মানুষের জনবসতি এই অঞ্চলে। মার্কিন সামরিক বাহিনীর সদস্য, অভিবাসী, সউল শহরের বাসিন্দাসহ বিদেশি পর্যটকদের মাঝে জনপ্রিয় সিউল শহরের এই অঞ্চল।
ইতেওয়ান নামটি এসেছে চোসান আমলের সরকারী কর্মক্ষেত্র থেকে। বর্তমানেও এলাকাটি ইতেওয়ান নামকরণের পেছনে রয়েছে চীনা অক্ষর  梨 যার অর্থ "নাশপাতি"। অতীতে এই অঞ্চলে বিপুল পরিমাণ নাশপাতির ফলন হতো বলেই এরকম নামকরণ। প্রাচীন দলিল দস্তাবেজ অনুসারে এই অঞ্চলকে হাঞ্জা লিখনীশৈলী  李泰院, এবং 異胎院 দ্বারাও লিখা হতো।
ইয়োংসান-গু-এর মধ্যবর্তী অঞ্চলে অবস্থিত ইতেওয়ানের প্রায় ০.৫৭ বর্গ কিলোমিটার আয়তন জুড়ে প্রায় ৮ হাজার মানুষের বসবাস। ইতেওয়ানের উত্তর দিকে প্রবাহিত দক্ষিণ কোরিয়ার সবচেয়ে বড় নদী হান-গাং।
ইতেওয়ান রকমারি খাবারের দোকান ও রেস্তোরার জন্য বিখ্যাত। সমগ্র কোরিয়াতে সহজলভ্য নয় এরকম খাবারের সমাহার ঘটেছে এখানকার রেস্তোঁরারগুলোতে। ইতেওয়ানে ভারত, পাকিস্তান, তুরস্ক, দক্ষিণ-পশ্চিম এশিয়া, ব্রিটিশ, জার্মানি, পর্তুগাল, মেক্সিকো, ইতালি এবং ফ্রান্সের খাবারের জন্য বিশেষায়িত রেস্তোঁরা রয়েছে। পশ্চিমা দেশের চায়না টাউনের আদলে এখানে গড়ে উঠেছে পশ্চিমা টাউন বা ওয়েস্টার্ন টাউন।
ইনসাদোং-এর সিউল টাওয়ার এবং ইতেওয়ান একসাথে হয়ে উঠেছে সিউল শহরে পর্যটকদের প্রধান আকর্ষণ। এই পর্যটকদের কেন্দ্র করে হ্যামিল্টন হোটেল, গ্রান্ড হায়াটের মতো স্থানীয় ল্যান্ডমার্ক হোটেল এবং কয়েক ডজনের বেশি দোকান গড়ে উঠেছে। দক্ষিণ কোরিয়ার সর্ববৃহত মসজিদ, সউল সেন্ট্রাল মসজিদ ইতেওয়ানে অবস্থিত।
স্থানীয় ব্যবসা ছাড়াও মার্কিন যুক্তরাষ্ট্র, অস্ট্রেলিয়াসহ বিভিন্ন দেশের ব্যবসায়ী এখানে নিজস্ব ব্যবসা গড়ে তুলেছে।
অনেক বিদেশির পাশাপাশি কোরিয়ার ধনী ব্যবসায়ীদের আবাসস্থল ইতেওয়ান। স্যামসাং গ্রুপের চেয়ারম্যান ই-কুন হি এর মাঝে অন্যতম। কোরীয় গায়ক ও সঙ্গীত রচয়িতা জেওয়াইপি (পার্ক জিন-ইয়ং) এবং ইয়ু সে-ইয়ুনের হিপহপ দ্বৈত "ইতেওয়ান ফ্রিডম" ২০১১ সালের এপ্রিল মাসে প্রকাশিত হয়। গানটিতে একজন কোরীয়ের দৃষ্টিতে ইতেওয়ানের বিদেশিদের আচরণ এবং কোরিয়ান সংস্কৃতির সাথে এর ভিন্নতা ফুটে ওঠেছে। এই গানটি ততকালীন সময়ে জনপ্রিয়তা অর্জন করে এবং ২০১৩ সালে গানটির এক ব্যাঙ্গাত্মক সংস্করণ প্রকাশ হয়। উভয় সংগীতেরই ভিডিও চিত্রের চিত্রায়ন ইতেওয়ানের বিভিন্ন স্থানে করা হয়েছে।
বাণিজ্যিক এলাকা ইতেওয়ান কোরিয়ায় অবস্থিত মার্কিন যুক্তরাষ্ট্রের সামরিক বাহিনীর ইয়োংসান গ্যারিসনের নিকটবর্তী। ২০১১ সাল পর্যন্ত এই অঞ্চল মদের দোকান ও দেহব্যবসার জন্য পরিচিত ছিল। ৯/১১ পরবর্তী সময়ে এই অঞ্চলের নিরাপত্তা ব্যবস্থা বাড়ানো হয় এবং সকল সামরিক বাহিনীর সদস্যদের জন্য নির্মিত এই এলাকার পাণীয়ের দোকানগুলোতে তালা ঝুলানো হয় এবং মার্কিন সামরিক বাহিনীর সদস্যদের ইতেওয়ানে যাতায়াতে নিষেধাজ্ঞা আরোপ করা হয়। ফলস্বরূপ, ইতেওয়ানের পাণীয়ের ব্যবসায় আমূল পরিবর্তন আসে। মদের দোকানের পরিবর্তে প্রচুর ক্যাফে, আধুনিক বার ব্যবসা শুরু হয়। যা সাধারণ কোরীয় ও অভিবাসীদের মনোযোগ কাড়তে সক্ষম হয়। বর্তমানে ইতেওয়ানের জনপ্রিয়তা ধরে রেখেছে ভিন্ন সংস্কৃতির মহামিলনস্থল গাংনাম এবং ইতেওয়ান গ্লোবাল ভিলেজ ফেস্টিভ্যাল।
সুখচর ইউনিয়ন
সুখচর বাংলাদেশের নোয়াখালী জেলার অন্তর্গত হাতিয়া উপজেলার একটি ইউনিয়ন।
হাতিয়া উপজেলার সর্ব-উত্তরে সুখচর ইউনিয়নের অবস্থান। এ ইউনিয়নের পশ্চিমে হাতিয়া চ্যানেল ও চর কিং ইউনিয়ন; দক্ষিণে হাতিয়া পৌরসভা; পূর্বে নলচিরা ইউনিয়ন এবং উত্তরে মেঘনা নদী, সুবর্ণচর উপজেলার চর জুবলী ইউনিয়ন ও চর ওয়াপদা ইউনিয়ন অবস্থিত।
সুখচর ইউনিয়ন হাতিয়া উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম হাতিয়া থানার আওতাধীন। এটি জাতীয় সংসদের ২৭৩নং নির্বাচনী এলাকা নোয়াখালী-৬ এর অংশ।
কৃষ্ণধন ঘোষ
ডাঃ কৃষ্ণধন ঘোষ (কেডি ঘোষ নামেও পরিচিত) একজন বাঙালী ডাক্তার যিনি ব্রিটিশ ভারতের বিহারের পাটনায় জন্মগ্রহণ করেন। কলকাতা থেকে ডাক্তারি পাস করে যুক্তরাজ্যে উচ্চশিক্ষা নেন। তিনি প্রথম বাঙালি হিসেবে এমডি ডিগ্রি অর্জন করেন। কর্মজীবনের বেশিরভাগ সময় তিনি অধুনা বাংলাদেশের রংপুর ও খুলনা জেলায় অতিবাহিত করেন। খুলনা শহরেই তিনি মৃত্যুবরণ করেন। তার নামে খুলনা শহরের প্রধান একটি সড়কের নামকরণ করা হয় কেডি ঘোষ সড়ক। বিপ্লবী ও ঋষি শ্রী অরবিন্দ ঘোষ ও ‘অগ্নিযুগের সাগ্নিক পুরোহিত’ বারীন (বারীন্দ্রনাথ) ঘোষ তার দুই সন্তান।
কৃষ্ণধন ১৮৪৪ সালে পাটনায় জন্মগ্রহণ করেন। তার পিতার নাম ছিলো কালীপ্রসাদ (অথবা কালীচরণ) যিনি কোলকাতা থেকে আট মাইল দূরে হুগলী জেলার কোন্নগরের বসবাস করতেন। এরপরে কর্মজীবন কাটান পাটনায় যেখানে কৃষ্ণধন জন্মগ্রহণ করেন।
১৮৫৮ সালে কোন্নগরের উচ্চ বিদ্যালয় থেকে ঘোষ এন্ট্রান্স পরীক্ষায় উত্তীর্ণ হন। এর চার বছর পর কলকাতা মেডিকেল কলেজে চতুর্থ বর্ষে পড়া অবস্থায় ভারতীয় জাতীয়তাবাদের অগ্রদূত রাজনারায়ণ বসুর জ্যেষ্ঠা কন্যা স্বর্ণলতা দেবীর সাথে পরিণয়সূত্রে আবদ্ধ হন। ১৮৬৯ সালে ডাঃ ঘোষ ইংল্যান্ড যান এবং স্কটল্যান্ডের এ্যাবার্ডিন বিশ্ববিদ্যালয় থেকে সেময়কার দুর্লভ এম.ডি (ডক্টর অব মেডিসিন) ডিগ্রী অর্জন করেন। তিনি প্রথম বাঙালি যিনি এম.ডি ডিগ্রি অর্জন করেন।
ঘোষ বিলেত থেকে উচ্চ ডিগ্রী নিয়ে দেশে ফিরে রংপুর জেলার সিএমও (চীফ মেডিকেল অফিসার) হিসাবে যোগ দেন। ১৮৭২ সালে জেলা শহর রংপুর থেকে তৎকালীন মহকুমা শহর খুলনায় বদলি হয়ে আসেন। এই বছরেই কলকাতায় স্বর্ণলতা দেবীর এক বান্ধবীর বাড়িতেই ১৫ আগস্ট শ্রীঅরবিন্দের জন্ম হয় এবং তার অব্যবহিত পরেই কে ডি ঘোষ সপরিবারে খুলনায় চলে আসেন। ১৮৮২ সালে খুলনা মহকুমা থেকে জেলায় উন্নীত হবার পর ১৮৮৮ সালে ডাঃ কৃষ্ণধন ঘোষ খুলনা পৌরসভারপ সরকার-মনোনীত চেয়ারম্যান হিসাবে অতিরিক্ত দায়িত্বভার গ্রহণ করেন মৃত্যুর পূর্ব পর্যন্ত সে দায়িত্বে নিযুক্ত ছিলেন। খুলনার এই নতুন মর্যাদার ফলশ্রুতিতে ডাঃ ঘোষ সিএমও থেকে সিভিল সার্জন পদে অভিষিক্ত হন।
ডা. ঘোষ ১১ নভেম্বর ১৮৯২ সালে খুলনা শহরে মৃত্যুবরণ করেন।
পৌর এলাকার ভৌত কাঠামো, বিশেষ করে রাস্তাঘাট নির্মাণের জন্য দক্ষ ও বলিষ্ঠ শ্রমিক এতদাঞ্চলে সহজলভ্য ছিল না সেদিন। এই সমস্যার সমাধানে ডাঃ ঘোষ সুদূর বিহার অঞ্চল থেকে ব্যক্তিগত উদ্যোগে বহু আদিবাসী পরিবারকে খুলনায় নিয়ে আসেন। এরা পরবর্তীতে এই অঞ্চলে ‘বুনো’ নামে পরিচিতি পায়। কথিত আছে পথ্য হিসাবে গরুর দুধ সংস্থানে অক্ষম দরিদ্র জনের অসহায়ত্ব মোচনে তিনি খুলনায় আশি তোলার পরিবর্তে একশত কুড়ি তোলায় সের-এর প্রচলন করেন।
কেডি ঘোষের নামে রংপুরের কে ডি ক্যানাল (যা পরবর্তীকালে সংস্কার করে নামান্তরিত হয়েছে) এবং খুলনার কে ডি ঘোষ রোড নামকরণ করা হয়।
নলচিরা ইউনিয়ন
নলচিরা বাংলাদেশের নোয়াখালী জেলার অন্তর্গত হাতিয়া উপজেলার একটি ইউনিয়ন।
হাতিয়া উপজেলার উত্তরাংশে নলচিরা ইউনিয়নের অবস্থান। এ ইউনিয়নের পশ্চিমে সুখচর ইউনিয়ন; দক্ষিণে হাতিয়া পৌরসভা ও চর ঈশ্বর ইউনিয়ন; পূর্বে সন্দ্বীপ চ্যানেল ও চট্টগ্রাম জেলার সন্দ্বীপ উপজেলার রহমতপুর ইউনিয়ন এবং উত্তরে মেঘনা নদী, সুবর্ণচর উপজেলার চর বাটা ইউনিয়ন ও চর জুবলী ইউনিয়ন অবস্থিত।
নলচিরা ইউনিয়ন হাতিয়া উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম হাতিয়া থানার আওতাধীন। এটি জাতীয় সংসদের ২৭৩নং নির্বাচনী এলাকা নোয়াখালী-৬ এর অংশ।
চর ঈশ্বর ইউনিয়ন
চর ঈশ্বর বাংলাদেশের নোয়াখালী জেলার অন্তর্গত হাতিয়া উপজেলার একটি ইউনিয়ন।
হাতিয়া উপজেলার পূর্বাংশে চর ঈশ্বর ইউনিয়নের অবস্থান। এ ইউনিয়নের উত্তরে নলচিরা ইউনিয়ন; পশ্চিমে হাতিয়া পৌরসভা ও তমরদ্দি ইউনিয়ন; দক্ষিণে বুড়িরচর ইউনিয়ন এবং পূর্বে সন্দ্বীপ চ্যানেল ও চট্টগ্রাম জেলার সন্দ্বীপ উপজেলার সারিকাইত ইউনিয়ন, মাইটভাঙ্গা ইউনিয়ন ও আজিমপুর ইউনিয়ন অবস্থিত।
চর ঈশ্বর ইউনিয়ন হাতিয়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম হাতিয়া থানার আওতাধীন। এটি জাতীয় সংসদের ২৭৩নং নির্বাচনী এলাকা নোয়াখালী-৬ এর অংশ।
চর কিং ইউনিয়ন
চর কিং বাংলাদেশের নোয়াখালী জেলার অন্তর্গত হাতিয়া উপজেলার একটি ইউনিয়ন।
হাতিয়া উপজেলার মূল দ্বীপের উত্তর-পশ্চিমের উপদ্বীপে চর কিং ইউনিয়নের অবস্থান। এ ইউনিয়নের দক্ষিণে হাতিয়া চ্যানেল ও জাহাজমারা ইউনিয়ন; পূর্বে হাতিয়া চ্যানেল, হাতিয়া পৌরসভা ও সুখচর ইউনিয়ন; উত্তরে মেঘনা নদী, সুবর্ণচর উপজেলার চর ওয়াপদা ইউনিয়ন ও লক্ষ্মীপুর জেলার রামগতি উপজেলার চর গাজী ইউনিয়ন এবং পশ্চিমে হাতিয়া চ্যানেল ও ভোলা জেলার মনপুরা উপজেলার মনপুরা ইউনিয়ন অবস্থিত।
চর কিং ইউনিয়ন হাতিয়া উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম হাতিয়া থানার আওতাধীন। এটি জাতীয় সংসদের ২৭৩নং নির্বাচনী এলাকা নোয়াখালী-৬ এর অংশ।
তমরদ্দি ইউনিয়ন
তমরদ্দি বাংলাদেশের নোয়াখালী জেলার অন্তর্গত হাতিয়া উপজেলার একটি ইউনিয়ন।
হাতিয়া উপজেলার পশ্চিমাংশে তমরদ্দি ইউনিয়নের অবস্থান। এ ইউনিয়নের উত্তরে হাতিয়া পৌরসভা, পূর্বে চর ঈশ্বর ইউনিয়ন, দক্ষিণ-পূর্বে বুড়িরচর ইউনিয়ন, দক্ষিণে সোনাদিয়া ইউনিয়ন এবং পশ্চিমে হাতিয়া চ্যানেল ও ভোলা জেলার মনপুরা উপজেলার হাজিরহাট ইউনিয়ন অবস্থিত।
তমরদ্দি ইউনিয়ন হাতিয়া উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম হাতিয়া থানার আওতাধীন। এটি জাতীয় সংসদের ২৭৩নং নির্বাচনী এলাকা নোয়াখালী-৬ এর অংশ।
রাজ রাজেশ্বরী ওয়াটার ওয়ার্কস
ময়মনসিংহ শহরের সোনালী ব্যাংক প্রধান কার্যালয়ের পাশেই রাজ রাজেশ্বরী ওয়াটার ওয়ার্কস অবস্থিত। ময়মনসিংহ শহরে পানীয় জল সরবরাহের জন্য তৎকালীন মুক্তাগাছার জমিদার মহারাজ সূর্যকান্ত আচার্য চৌধুরী এই ওয়াটার ওয়ার্কস স্থাপন করেন।
কথিত আছে একবার রাজার স্ত্রী রাজ রাজেশ্বরী দেবী কঠিন দুরারোগ্য পীড়ায় আক্রামত্ম হন। চিকিৎসকরা তাকে পরামর্শ দেন তাঁকে পানীয়জল না খেতে। অবশেষে এই পরামর্শের দরুন পানি না খেতে পেয়ে তার মৃত্যু হয়। 
রাজা তার স্ত্রীকে গভীর ভালবাসার দরুন তাঁর স্মৃতিকে অমর করার জন্য জনগণের কল্যানে এটি নির্মাণ করেন। ময়মনসিংহ শহরে এটিই ছিল প্রথম পানীয়জলের যান্ত্রিক উপায়ে সরবরাহকেন্দ্র। ব্রহ্মপুত্র নদের পশ্চিম তীরে এটি নির্মাণ করতে সময় লাগে প্রায় এক বছর। এটি নির্মাণ করতে খরচ হয় সে সময়কার ১,১২,৫০০/- টাকা এবং সব মিলিয়ে খরচ হয়েছিলো ১,৪২,২৭৮/- টাকা। নির্মাণকাজ শেষ হওয়ার পর প্রথম তিন বছর রাজা বাহাদুরের তত্ত্বাবধানে এটি পরিচালিত হয়। পরে ১৮৯৩ খ্রিস্টাব্দে এই ওয়াটার ওয়ার্কসের দায়িত্ব স্থানান্তর করা হয় ময়মনসিংহ পৌরসভার উপর।ময়মনসিংহ শহরে প্রায় আশি বছর যাবৎ পানীয়জলের প্রধান সরবরাহকেন্দ্র ছিল এটি।
ব্রহ্মপুত্র নদ থেকে পানি তুলে প্রথমে তা বিভিন্ন জলাধারে রাখা হত। তারপর জলাধারে কয়েক দিন রেখে পানি শোধন করা হতো। শোধনকৃত সেই পানি যান্ত্রিক উপায়ে পানির ট্যাংকে তোলা হত। পরে তা বিভিন্ন এলাকায় সরবরাহ করা হতো। ঐথিহাসিক একটি নিদর্শন হিসাবে দীর্ঘদিন যাবৎ ওয়াটার ওয়ার্কসটি একটি দর্শনীয় বস্ত্ত হিসেবে পরিগণিত হয়ে আসছিলো। এটি দেখতে এখানে প্রচুর দর্শনার্থী ভিড় জমাতেন।
১৯৭১ খ্রিস্টাব্দে বাংলাদেশ স্বাধীন হবার পর এর প্রয়োজনীয়তা ফুরিয়ে যায়। ময়মনসিংহ শহরে পানি সবরাহের দায়িত্ব ন্যস্ত হয় জনস্বাস্থ্য বিভাগের ‘‘পঞ্চ জেলা পানি সরবরাহ পরিকল্পনার’’ অধীনে।
এমিনি এরদোয়ান
এমিনি এরদোয়ান (জন্ম: ২১ ফেব্রুয়ারি ১৯৫৫) জন্ম নাম এমিনি গালবারেন, এছাড়া তিনি আমিনা এরদোগান নামেও পরিচিত, হলেন তুরস্কের ফাস্ট লেডি ও তুরস্কের রাষ্ট্রপতি রিসেপ তাইয়েপ এরদোয়ানের স্ত্রী। তিনিও জাস্টিস অ্যান্ড ডেভেলাপমেন্ট পার্টির একজন সক্রিয় কর্মী ও নারী মুখপাত্র।
এমিনি ১৯৫৫ সালের ২১ ফেব্রুয়ারি তুরস্কের ইস্তানবুলের ইউকাদারে জন্মগ্রহণ করেছিলেন। তিনি আরব বংশোদ্ভূত, তার পরিবার তুরস্কের দক্ষিণ পশ্চিমাঞ্চলীয় সিরত প্রদেশ থেকে ইস্তানবুলে এসেছিল। এমিনি ছিলেন পাঁচ ভাই বোনের মধ্যে সবচেয়ে ছোট। তিনি মিহাত পাশা আকসাম আর্ট স্কুলে পড়াশোনা শুরু করলেও স্নাতক সম্পন্ন করার আগেই এ প্রতিষ্ঠান ছেড়ে গিয়েছিলেন।
এমিনি আইডিলিস্ট উইমেনস এসোসিয়েশনে যোগ দিয়েছিলেন। এ সংগঠনের সদস্য থাকাকালীন সময়ে একটি সম্মেলনে রিসেপ তাইপেই এরদোয়ানের সাথে সাক্ষাৎ হয়। রিসেপ তাইপেই এরদোয়ান ও এমিনি গালবারেন ১৯৭৮ সালের ৪ ফেব্রুয়ারি বিবাহ বন্ধনে আবদ্ধ হয়েছিলেন। তাদের চারটি ছেলে-মেয়ে রয়েছে; আহমেত বুরান এরদোয়ান, সামিয়ে (যে প্রতিরক্ষা শিল্প প্রকৌশলী সেলুকাস বায়রাক্তারকে ২০১৬ সালে বিয়ে করেছে), নেকমিতিন বিলাল ও এশরা।
৭ ডিসেম্বর ২০১৫ সালে, পাকিস্তানের প্রধানমন্ত্রী সৈয়দ ইউসুফ রাজা গিলানি এমিনি এরদোয়ানকে পাকিস্তানের বন্যার্তদের সাহায্যের জন্য পাকিস্তানের সর্বোচ্চ রাষ্ট্রীয় পুরস্কার নিশান-ই-পাকিস্তান প্রদানের বিষয়টি নিশ্চিত করেন। ২০১০ সালের অক্টোবরে এমিনি পাকিস্তানের ভয়াবহ বন্যায় ক্ষতিগ্রস্তদের অবস্থা পর্যবেক্ষণের জন্য পাকিস্তান সফরে আসেন এবং ভয়াবহ সে বন্যায় ক্ষতিগ্রস্তদের জন্য সাহায্যের হাত বাড়িয়ে দেন । এমিনি তুরস্কসহ বিভিন্ন মহলে পাকিস্তানের বন্যার্তদের সাহায্যের জন্য ব্যাপকভাবে প্রচারণা চালান। এমনকি পাকিস্তান সফরকালে তার নিজের গলার হার বন্যায় দুর্গতদের সাহায্যে দান করেন।
এমিনি এরদোয়ান ২০১১ সালের ১৬ ফেব্রুয়ারি ক্রান্স মোনটেনা ফোরামের পিরিক্স ডে লা ফাউন্ডেশন দ্বারা আয়োজিত ব্রাসেল্‌সে একটি সম্মেলনে উপস্থিত হয়েছিলেন।
এমিনি ২০১৬ সালে মিয়ানমারে রোহিঙ্গা নির্যাতন নিয়ে বিশ্ব নেতাদের স্ত্রীদের কাছে চিঠি লিখেছিলেন। তিনি তুরস্কের তৎকালীন পররাষ্ট্রমন্ত্রী আহমদ দাভুতোগলুকে সাথে নিয়ে রোহিঙ্গাদের খোজ খবর নিতে বাংলাদেশে এসেছিলেন এবং নিজ হাতে ত্রাণ বিতরণ করেছিলেন; সেসময় রোহিঙ্গা নিয়ে বিশ্বের কোথাও আলোচনা-সমালোচনা হয়নি। এছাড়াও তিনি বাল্যবিবাহ নিয়েও কাজ করেন।
২০১৮ সালে মানবতার সেবায় বিশেষ অবদানের জন্য তিনি মার্কিন যুক্তরাষ্ট্রের শিকাগো ভিত্তিক সংস্থা ওয়ার্ল্ড কংগ্রেস অব মুসলিম ফিলানথ্রপিস্ট কর্তৃক গ্লোবাল ডোনারস ফোরামের সম্মাননা পদক লাভ করেন।
সোনাদিয়া ইউনিয়ন
সোনাদিয়া বাংলাদেশের নোয়াখালী জেলার অন্তর্গত হাতিয়া উপজেলার একটি ইউনিয়ন।
হাতিয়া উপজেলার পশ্চিমাংশে সোনাদিয়া ইউনিয়নের অবস্থান। এ ইউনিয়নের উত্তরে তমরদ্দি ইউনিয়ন, পূর্বে বুড়িরচর ইউনিয়ন, দক্ষিণে জাহাজমারা ইউনিয়ন এবং পশ্চিমে হাতিয়া চ্যানেল ও ভোলা জেলার মনপুরা উপজেলার হাজিরহাট ইউনিয়ন অবস্থিত।
সোনাদিয়া ইউনিয়ন হাতিয়া উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম হাতিয়া থানার আওতাধীন। এটি জাতীয় সংসদের ২৭৩নং নির্বাচনী এলাকা নোয়াখালী-৬ এর অংশ।
বুড়িরচর ইউনিয়ন, হাতিয়া
বুড়িরচর বাংলাদেশের নোয়াখালী জেলার অন্তর্গত হাতিয়া উপজেলার একটি ইউনিয়ন।
হাতিয়া উপজেলার পূর্বাংশে বুড়িরচর ইউনিয়নের অবস্থান। এ ইউনিয়নের উত্তরে চর ঈশ্বর ইউনিয়ন, উত্তর-পশ্চিমে তমরদ্দি ইউনিয়ন, পশ্চিমে সোনাদিয়া ইউনিয়ন, দক্ষিণে জাহাজমারা ইউনিয়ন এবং পূর্বে বঙ্গোপসাগর অবস্থিত।
বুড়িরচর ইউনিয়ন হাতিয়া উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম হাতিয়া থানার আওতাধীন। এটি জাতীয় সংসদের ২৭৩নং নির্বাচনী এলাকা নোয়াখালী-৬ এর অংশ।
বুড়িরচর ইউনিয়ন
বুড়িরচর ইউনিয়ন নামে বাংলাদেশের বরিশাল ও নোয়াখালী জেলায় আলাদা দুইটি ইউনিয়ন রয়েছে।
বুড়িরচর ইউনিয়ন দ্বারা বুঝানো যেতে পারে:
আফগানি রুটি
আফগানি রুটি, অথবা "নান-ই-আফগানি"  (পার্সি: نان افغانی ) হল আফগানিস্তানের জাতীয় রুটি। রুটিটা উপবৃত্তাকার কিংবা আয়তক্ষেত্রাকার এবং তন্দুরে সেঁকা; এই চোঙাকার চুলাটাই উপমহাদেশের রান্নার প্রাথমিক উপকরণ। তন্দুরের আফগান সংস্করণ মাটিতে বসানো এবং ইঁট দিয়ে তৈরি, যেটাতে তাপ দিয়ে রুটি সেঁকা হয়। "নান"  নামের রুটিটাকে তৈরি করে চুলার ভিতর দিকে সেঁকার জন্যে ছুড়ে দেওয়া হয়। দেখনধারী তথা স্বাদিষ্ট করতে রুটির মধ্যে প্রায়ই জিরা এবং ক্যাওড়া ছিটিয়ে দেওয়া হয়, এবং লম্বালম্বিভাবে অঙ্গবিন্যাসের জন্যে ময়দার লেচিতে লাইন টানা হয়।
পশ্চিমি দেশগুলোয় মধ্য প্রাচ্যিক মুদির দোকানগুলোতে আফগানি রুটি সাধারণভাবে মজুত করা হয়। আফগানিস্তানে এখনো রুটিওয়ালা ঐতিহ্যগতভাবে ময়দার লেচিকে তন্দুরের চারিদিকে বেলে ছড়িয়ে দেয় যাতে এটা তাড়াতাড়ি বহানো যায় এবং রং ধরে ও টাটকা রুটির গন্ধটা সকালবেলায় জনতার দলকে আকৃষ্ট করে। সেই সময় রুটিওয়ালা তন্দুরের দেওয়াল থেকে রুটি তুলে আনার জন্যে লম্বা লোহার চিমটা ব্যবহার করে। আফগানরা কাপড়ের ব্যাগে রুটি বহন করে।
আরব দেশগুলোর মতো বেশির ভাগ খাবারের সঙ্গেই রুটি পরিবেশন করা হয়, স্যান্ডউইচ খাওয়ার মতো, এবং থালার ঝোলে ভিজিয়ে এবং সাধারণত এটা সমজাতীয় মোড়া খাবার খাওয়ার জন্যে ছিঁড়ে টুকরো করে তুলে নিয়ে মুখে দেওয়া হয়। যেহেতু আফগান জনগণ সাধারণত হাত দিয়ে খায়, পশ্চিমি রন্ধনসম্পর্কীয় ব্যবস্থায় কিছুটা কাঁটা এবং চামচএর সঙ্গে মেলে, এভাবে রুটিটা থালার কাজ করে।
আফগানি রুটির স্বাদ আর্মানি লাভাশ তথা ইরানি বার্বারি রুটির মতো। এর একটা ঘন এবং সমৃদ্ধ স্বাদ আছে।
ইসলামাবাদ-রাওয়ালপিন্ডি মহানগর এলাকা
ইসলামাবাদ-রাওয়ালপিন্ডি মহানগর এলাকা পাকিস্তানের তৃতীয় বৃহত্তম জনবহুল মহানগর এলাকা। এটি মূলত যমজ শহর ইসলামাবাদ ও রাওয়ালপিন্ডিসহ মুরি, ওয়া ক্যান্টনমেন্ট, তক্ষশীলা, গুজর খান, গোলরা শরিফের মত ছোট শহর এবং বাহরিয়া টাউন ও ডিএইচএআই ইসলামাবাদসহ কয়েকটি শহরতলি নিয়ে গঠিত।
পোটোহর মালভূমিতে তক্ষশীলা নামে প্রাচীন শহর ছিল, যা একটি বিশ্ব ঐতিহ্যবাহী স্থান; রাওয়ালপিন্ডি ও মুরি হল এই অঞ্চলের উপনিবেশিক শহর এবং ইসলামাবাদ হচ্ছে আধুনিক পরিকল্পিত শহর। ১৯৬০-এর দশকে পাকিস্তানের রাজধানী শহর হিসেবে ইসলামাবাদ নির্মাণের সাথে এই অঞ্চলে একটি বড় ধরনের উন্নয়ন সংগঠিত হয়েছিল।
ইসলামাবাদ ও রাওয়ালপিন্ডি উত্তর পাঞ্জাবের পোটোহর অঞ্চলে মার্গাল্লা পাহাড়ের পশ্চাত্পটে অবস্থিত।
ইসলামাবাদ পাকিস্তানের অর্থনীতিতে বড় মাপের অবদানকারী, দেশের জনসংখ্যার মাত্র ০.৮% রয়েছে ইসলামাবাদে হলেও শহরটি দেশের জিডিপিতে ১% অবদান রাখে। ১৯৮৯ সালে প্রতিষ্ঠিত ইসলামাবাদ স্টক এক্সচেঞ্জ, পাকিস্তানের করাচি স্টক এক্সচেঞ্জ এবং লাহোর স্টক এক্সচেঞ্জের পর পাকিস্তান তৃতীয় বৃহত্তম স্টক এক্সচেঞ্জ; যেটি পাকিস্তান স্টক এক্সচেঞ্জ গঠন করার জন্য এটি একত্রিত করা হয়েছিল। এই এক্সচেঞ্জে ১০৪টি কর্পোরেট সংস্থা এবং ১৮টি পৃথক সদস্যসহ ১১৮ জন সদস্য ছিল। স্টক এক্সচেঞ্জের গড় দৈনিক লেনদেন ১ মিলিয়ন শেয়ারের বেশি।
মহানগরটি দেশের অন্যান্য অংশের সাথে মহাসড়কের একটি নেটওয়ার্ক দ্বারা সংযুক্ত। মহানগর এলাকায় ইসলামাবাদ হাইওয়ে ও কাশ্মীর হাইওয়ে ইসলামাবাদ ও রাওয়ালপিন্ডির মধ্যে প্রাথমিক সংযোগ সরবরাহ করে। এলাকাটি গ্র্যান্ড ট্রাঙ্ক রোড দ্বারা বিভক্ত, যা লাহোর এবং পেশোয়ারকে সংযুক্ত করে। নতুন, এম ২ মোটরওয়ে মহানগরটির সঙ্গে লাহোরকে সংযুক্ত করে এবং লাহোরের মধ্য দিয়ে মোটরওয়েটি বন্দর শহর করাচিকে যুক্ত করে।
এই এলাকাটি পাকিস্তান রেলওয়ের মাধ্যমে জাতীয় রেলওয়ে নেটওয়ার্কের সাথে সংযুক্ত। এলাকাটিতে পাকিস্তানের তৃতীয়তম ব্যস্ততম বিমানবন্দর বেনজির ভুট্টো আন্তর্জাতিক বিমানবন্দর (বিবিআইএ) উড়ান পরিষেবা প্রদান করতো, পরবর্তীতে ২০১৮ সালে চালু হওয়া নতুন ইসলামাবাদ আন্তর্জাতিক বিমানবন্দরটি বিবিআইএকে প্রতিস্থাপন করেছে। রাওয়ালপিন্ডি-ইসলামাবাদ মেট্রোবাসটি ২৪ কিলোমিটার (১৪.৯ মাইল) দ্রুত বাস ট্রানজিট সিস্টেম যা রাওয়ালপিন্ডি ও ইসলামাবাদের মতো দুটি বৃহত্তর মহানগর এলাকায় কাজ করে। এই এলাকাটি ২৪টি বাস স্টেশন দ্বারা আচ্ছাদিত, যা সমস্ত রুটের সাথে সংযোগ স্থাপন করতে ব্যবহৃত।
পাকিস্তানের রাজধানী শহর, ইসলামাবাদ যুক্তরাষ্ট্রীয় সরকারের আসন এবং দেশের রাজনৈতিক কেন্দ্র হিসেবে কাজ করে। রাওয়ালপিন্ডিতে পাকিস্তান সেনাবাহিনীর সদর দফতর থাকার কারণে এটি একটি ঐতিহাসিকভাবে গুরুত্বপূর্ণ অঞ্চল হিসেবে পরিচিত। রাজধানী হিসেবে করাচিকে প্রতিস্থাপন করার জন্য ১৯৬০-এর দশকে ইসলামাবাদ শহর নির্মিত হওয়ার সময় রাওয়ালপিন্ডিসাময়িকভাবে পাকিস্তানের কেন্দ্রীয় রাজধানী ছিল।
এম১ মোটরওয়ে (পাকিস্তান)
এম১ মোটরওয়ে () বা এম১, পাকিস্তানের পূর্ব-পশ্চিম দিকে বিস্তৃত একটি মোটরওয়ে, যা পেশাওয়ারকে ইসলামাবাদ-রাওয়ালপিন্ডির সাথে যুক্ত রেখেছে। এই মোটরওয়েটি পাকিস্তানের তৎকালীন রাষ্ট্রপতি পারভেজ মুশাররফ দ্বারা ১৩ বিলিয়ন পাকিস্তানি রুপির বিনিময়ে নির্মিত হয়েছিল এবং ২০০৭ সালের অক্টোবর মাসে এটি উন্মুক্ত করা হয়েছিল। এটি ১৫৫ কিলোমিটার বিস্তৃত, যার ৮৮ কিলোমিটার খাইবার পাখতুনখোয়া প্রদেশে এবং ৬৭ কিলোমিটার পাঞ্জাবে অবস্থিত। এম১ আফগানিস্তান ও মধ্য এশিয়াকে পাকিস্তানের মোটরওয়ের সঙ্গে সংযুক্ত করেছে।
১৯৯৩ সালে বেনজীর ভুট্টোর শাসনামলে এম-১ পেশোয়ার ইসলামাবাদ মোটরওয়ের নির্মাণ শুরু হয় এবং নির্মাণ চুক্তিটি তুর্কি কোম্পানির বায়িন্ডারকে প্রদান করা হয়। তবে রাষ্ট্রপতি ফারুক লেঘারি তার সরকারকে বরখাস্ত করার পর কাজটি বন্ধ হয়ে যায়। যাহোক, কাজ অগ্রগতি খুব ধীর হয়ে গিয়েছিল এবং ১৯৯৩ ও ১৯৯৭ সালের মধ্যে কোন কাজ করা হয়নি। ২০০৩ সালে রাষ্ট্রপতি পারভেজ মুশাররফের শাসনামলে কাজটি পুনরায় চালু করা হয়েছিল। তোরখাম সীমান্তে বর্তমান এম২ মোটরওয়ের সঙ্গে সংযোগ স্থাপনের পরিকল্পনাটি করা হয়েছিল । ২০০৪ সালে, গদর বন্দরকে বিদ্যমান মোটরওয়ে অবকাঠামোর সাথে সংযোগ করা নিয়ে সেনেটরা এক পরিকল্পনা করেছিল, এ প্রসঙ্গে এটি এম-১ মোটরওয়েতে গুরুত্বপূর্ণ ভূমিকা রেখেছিল। এই মোটরওয়ের ১৩ বিলিয়ন পাকিস্তানি রুপি খরচে সম্পন্ন হয়। ২০০৭ সালের ৩০ অক্টোবর মাসে, প্রেসিডেন্ট পারভেজ মুশাররফ মোটরওয়ের উদ্বোধন করেন।
এম১ পেশোয়ারের উত্তর-পূর্ব সীমান্তে পেশাওয়ার রিং রোডের সাথে যুক্ত হয়। তারপর মোটরওয়েটি সিন্ধু নদী অতিক্রম করার আগে চারসাদ্দা, রিসালপুর, সুব্বী ও রাশকাই শহরগুলি অতিক্রম করে পূর্ব দিকের কাবুল নদী অতিক্রম করে। এম১ খাইবার পাখতুনখোয়া প্রদেশ ছেড়ে পাঞ্জাব প্রদেশে প্রবেশ করে, যেখানে এটি এটক, বুরহান এবং হাসান আবদালের মধ্য দিয়ে যায়। এম২ মোটরওয়েতে ধারাবাহিকতা হিসেবে ইসলামাবাদের কাছাকাছি গিয়ে এম১ শেষ হয়। এম১-এর পুরো অংশে ৬টি লেন রয়েছে, যার সাথে রুট বরাবর কয়েকটি বিরতি রয়েছে। এম১-এর বিমানবন্দর সংযোগ সড়ক, ইসলামাবাদ, এডব্লিউটি / সানজিয়ানী / পাসওয়াল, বার্মা ভাটার, বুরহান (হাসানবাদাল / কামরা), হাজারা এক্সপ্রেস (ই-৩৫), গাজী, ছচ, সাব্বী, রাশকাই, চারসদ্দ, পেশোয়ার উত্তর বাইপাস এবং পেশোয়ার রিং রোডসহ ১৪ টি ইন্টারচেঞ্জ রয়েছে। ব্রহ্ম বাহতার ইন্টারচেঞ্জে, ব্রহ্ম বাহতার-ইয়রিক মোটরওয়ে দেরা ইসমাইল খান শহরের দিকে প্রবর্তিত হয়। হর, সিন্ধু ও কাবুল নদীতে তিনটি বড় সেতু, ১৮টি ফ্লাইওভার, ২৭টি ছোট সেতু, ১৩৭টি আন্ডারপাস এবং ৫৭১টি কালভার্ট রুট রয়েছে। রুট বরাবর ১০টি পরিষেবা এলাকা (মোটরওয়ের প্রতিটি পাশে পাঁচটি করে) রয়েছে।
এশিয় নারীবাদী ধর্মতত্ত্ব
এশীয় নারীবাদী ধর্মতত্ত্ব এশীয় মহিলাদের সাথে সম্পর্কিত একটি ধর্মতত্ত্বের প্রয়োজন থেকে উদ্ভূত হয়। মুক্তি ধর্মতত্ত্ব ও নারীবাদী ধর্মতত্ত্ব - উভয় বিষয়ের উপর ভিত্তি করে তৈরী হয় এশীয় নারীবাদী ধর্মতত্ত্ব। এই ধর্মতত্ত্ব এশীয় মহিলাদের অবস্থার এবং অভিজ্ঞতার সাথে প্রাসঙ্গিক।
এশীয় নারীবাদী ধর্মতত্ত্বের প্রথম স্বীকৃতিসম্পন্ন যৌথ প্রচেষ্টাটি ১৯৭০-র দশকের শেষের দিকে চিহ্নিত করা যেতে পারে। এই প্রচেষ্টায় ধর্মীয় নেটওয়ার্ক এবং কেন্দ্রগুলোর গঠন হয়েছিল, যার লক্ষ্য ছিল উভয় ধর্ম ও সমাজের লিঙ্গভিত্তিক মাত্রাটি অধ্যয়ন করা।
এশীয় ধর্মতত্ত্বীয়ভাবে প্রশিক্ষিত মহিলাদের সম্মেলন (Conference of Theologically Trained Women of Asia) ১৯৮১ সালের জানুয়ারিতে প্রতিষ্ঠিত হয়েছিল। এরপর দ্য উইমেন্স কমিশন অফ দি ইকুমেনিক অ্যাসোসিয়েশন অফ থার্ড ওয়ার্ল্ড থিওলজিয়ান্স (বাংলা: তৃতীয় বিশ্বের ধর্মতত্ত্ববিৎদের জগদ্ব্যাপী সমিতির নারী কমিশন) ১৯৮৩ সালে প্রতিষ্ঠিত হয়েছিল। প্রথম এশীয় নারীর তাত্ত্বিক জার্নাল "ইন গডস ইমেজ" প্রতিষ্ঠিত হয়েছিল ১৯৮২ সালে এবং এটি সংস্কৃতি ও ধর্মতত্ত্বের জন্য এশীয় মহিলা উৎপত্তিস্থল গঠনে সহায়তা করেছিল ১৯৮৮ সালে।
এই সংগঠনগুলো, নেটওয়ার্কগুলো এবং কেন্দ্রগুলো এশীয় মহিলা ধর্মতত্ত্ববিদদের সমাজ, গির্জার ও ধর্মতত্ত্বে পিতৃতন্ত্রের সাথে আচরণ করার কৌশলগুলো নিয়ে আলোচনা করার অনুমতি দিত, যা তারা পশ্চিমের উপর অসহায়কভাবে নির্ভরশীল হিসেবে দেখতো।
যদিও ১৯৬০-এর দশকে এশীয় ধর্মশাস্ত্র লেখা হয়েছিল, তবুও এই ওয়াটারবাফালো ধর্মতত্ত্বটি বেশিরভাগ পুরুষ দ্বারা রচিত ছিল, যারা তাদের ধর্মতত্ত্বের জন্য উৎস হিসেবে ঐতিহ্যগত এশীয় সংস্কৃতি এবং অনুশীলনগুলোর উপর ভিত্তি করেছিল। যদিও, এভাবে তারা নারীর অভিজ্ঞতা উপেক্ষা করে। তারা সঠিকভাবে এশীয় ঐতিহ্যের পুরুষতান্ত্রিক উপাদানগুলো মূল্যায়ন না করেই, এশীয় ঐতিহ্য রোমান্টিক করে তোলে। চীনা ধর্মতত্ত্ববিদ কোক পুই-ল্যান লিখেছেন "ঔপনিবেশিক উত্তরাধিকারকে চ্যালেঞ্জ করে, এই ধর্মতত্ত্ববিদগণ কখনও কখনও এশীয় সাংস্কৃতিক ঐতিহ্যের অভিজাতবাদী এবং যৌনবাদী উপাদানগুলো যথেষ্ট মনোযোগ না দিয়েই, এশীয় সাংস্কৃতিক ঐতিহ্যকে গ্রহণ করার জন্য খুব আগ্রহী হয়ে পড়েছিলেন।"
পশ্চিমা নারীবাদী ধর্মতত্ত্বের মধ্যেও সমস্যা পাওয়া গিয়েছিল, যা হল:১৯৭০-১৯৮০-এর দশকে, এশীয় নারীবাদী ধর্মতত্ত্ববিদরা এশীয় নারীর সাধারণতার উপর চাপ সৃষ্টি করার প্রয়োজনীয়তা দেখেছিলেন। এশীয় নারীদের প্রথম এবং সর্বাগ্রে তাদের ভাগ করা একক পরিচয়কে আলিঙ্গন করার আহ্বান ছিল। নিপীড়ন, ঔপনিবেশিকতা এবং নব ঔপনিবেশিকতার অভিজ্ঞতার উপর গুরুত্ব দেওয়া হয়েছিল। এই পর্যায়ে ধর্মতত্ত্ব বিশ্লেষণাত্মকের চেয়ে বেশি প্রতিফলিত এবং বর্ণনামূলক ছিল।
১৯৯০-এর দশকে, এটি অভিজ্ঞতার সাধারণকরণের ফলে বিপদের সম্ভাবনার কথা উত্থাপিত করে।
তৃতীয় এবং বর্তমান পর্যায়ে বিভিন্ন তত্ত্ব এবং বিষয়গুলো জড়িত থাকার একটি বিশাল পরিসর দেখা যায়। এখন দ্বিতীয় এবং তৃতীয় প্রজন্মের অভিবাসী এশীয় মহিলা যেমন ভনহি এনে জোহ এবং গ্রেস জি-সুন কিম সংকর সনাক্তকরণ ধারণার উপর আরো কাজ করছেন। পশ্চিমা বিশ্বে এশীয় নারীদের উপর নিপীড়ন ও অত্যাচারের উপরেও এখন কাজ হচ্ছে।
একটি নতুন ধর্মতত্ত্ব পাওয়ার জন্য, এশীয় নারীবাদী ধর্মতত্ত্ববিদরা ঐতিহ্যগত অনুশীলন, পৌরাণিক কাহিনী এবং নকশার উপর মনোযোগ দিয়েছেন, যদিও তারা সমস্যাযুক্ত উপাদানগুলো নিয়ে সচেতন।
এগুলোর একটি উদাহরণ কোরীয় ধর্মবিজ্ঞানী চুং হিউয়ান কিউং, যিনি হান-পু-দির কথা বলেছেন, এশীয় মহিলাদের নিরাময় খুঁজে পাওয়ার উপায় হিসেবে।
এশীয় নারীবাদী ধর্মবিশ্বাসীরা বাইবেলের ঐতিহ্যগত পাঠ্যক্রমকে চ্যালেঞ্জ করে, যা নারীদের উপেক্ষা বা তাদের অবদান কমিয়ে দেয়।